8. การจัดการ

1.  โครงสร้างองค์กร ณ วันที่ 31 ธันวาคม 2553

2.  โครงสร้างการจัดการ

  คณะกรรมการของบมจ. ศรีตรัง

ณ วันที่ 31 ธันวาคม 2553 โครงสร้างองค์กรของ บมจ. ศรีตรัง ประกอบด้วยกรรมการจำนวน 5
ชุด ได้แก่ คณะกรรมการ บมจ. ศรีตรัง คณะกรรมการตรวจสอบ คณะกรรมการบริหาร
คณะกรรมการสรรหา และคณะกรรมการพิจารณาค่าตอบแทน

8.2.1 คณะกรรมการ บมจ. ศรีตรัง

ณ วันที่ 31 ธันวาคม 2553 คณะกรรมการ บมจ. ศรีตรัง ประกอบด้วยกรรมการจำนวน 11 ท่าน
ดังนี้

  ----------------------------------------------------------------------------
  ชื่อ                    ตำแหน่ง                        หมายเหตุ
  --------------------- ----------------------------- ------------------------
  1. นายไวยวุฒิ สินเจริญกุล  ประธานกรรมการ/ กรรมการผู้จัดการ/ กรรมการที่เป็นผู้บริหาร
                        กรรมการบริหาร                  

  2. นายประสิทธิ์ พาณิชย์กุล  รองประธานกรรมการ/             กรรมการที่เป็นผู้บริหาร
                        กรรมการบริหาร                  

  3. นายไชยยศ สินเจริญกุล  กรรมการ/ กรรมการบริหาร         กรรมการที่เป็นผู้บริหาร

  4. นายอนันต์ พฤกษานุศักดิ์  กรรมการ/ กรรมการบริหาร         กรรมการที่เป็นผู้บริหาร

  5. นายกิติชัย สินเจริญกุล   กรรมการ/ กรรมการบริหาร/        กรรมการที่เป็นผู้บริหาร
                        กรรมการสรรหา                  

  6. นายลี พอล สุเมธ⁽¹⁾   กรรมการ/ กรรมการบริหาร         กรรมการที่เป็นผู้บริหาร

  7. นายวีรสิทธิ์           กรรมการ                       กรรมการที่ไม่ได้เป็นผู้บริหาร
  สินเจริญกุล⁽²⁾                                         

  8. นายประกอบ          กรรมการอิสระ/                  กรรมการที่ไม่ได้เป็นผู้บริหาร
  วิศิษฐ์กิจการ             ประธานกรรมการตรวจสอบ/         
                        ประธานกรรมการพิจารณาค่าตอบแทน   

  9. นายเกรียง ยรรยงดิลก  กรรมการอิสระ/ กรรมการตรวจสอบ/  กรรมการที่ไม่ได้เป็นผู้บริหาร
                        ประธานกรรมการสรรหา/           
                        กรรมการพิจารณาค่าตอบแทน         

  10. นายสมัชชา โพธิ์ถาวร  กรรมการอิสระ/ กรรมการตรวจสอบ/  กรรมการที่ไม่ได้เป็นผู้บริหาร
                        กรรมการสรรหา /                
                        กรรมการพิจารณาค่าตอบแทน         

  11. นายเนียว อา แชบ⁽¹⁾ กรรมการอิสระ                   กรรมการที่ไม่ได้เป็นผู้บริหาร
  ----------------------------------------------------------------------------

  โดยมี นางพัชรินทร์ อนุวงศ์วัฒนชัย เป็นเลขานุการคณะกรรมการ บมจ. ศรีตรัง

หมายเหตุ (1) เมื่อวันที่ 28 มิถุนายน 2553 ที่ประชุมวิสามัญผู้ถือหุ้นของ บมจ. ศรีตรัง ครั้งที่
1/2553 ได้มีมติอนุมัติแต่งตั้ง นายลี พอล สุเมธ และนายเนียว อา แชบ
เป็นกรรมการเข้าใหม่ของ บมจ. ศรีตรัง

(2) เมื่อวันที่ 28 เมษายน 2553 ที่ประชุมสามัญผู้ถือหุ้นประจำปี 2553 ของ บมจ. ศรีตรัง
ได้มีมติอนุมัติแต่งตั้ง นายวีรสิทธิ์ สินเจริญกุล เป็นกรรมการเข้าใหม่ของ บมจ. ศรีตรัง

กรรมการผู้มีอำนาจลงนามแทน บมจ. ศรีตรัง

นายไวยวุฒิ สินเจริญกุล นายไชยยศ สินเจริญกุล นายประสิทธิ์ พาณิชย์กุล นายอนันต์ พฤกษานุศักดิ์
นายกิติชัย สินเจริญกุล นายวีรสิทธิ์ สินเจริญกุล และนายลี พอล สุเมธ สองในเจ็ดคนนี้
ลงลายมือชื่อร่วมกันและประทับตราสำคัญของบริษัท

ที่ปรึกษากิตติมศักดิ์ของ บมจ. ศรีตรัง

ที่ประชุมคณะกรรมการ บมจ. ศรีตรัง ครั้งที่ 4/2553 ซึ่งประชุมเมื่อวันที่ 6 พฤษภาคม 2553
ได้มติแต่งตั้ง
นายสมหวัง สินเจริญกุล เป็นที่ปรึกษากิตติมศักดิ์ของ บมจ. ศรีตรัง โดยให้คำปรึกษาแก่บริษัทฯ
ในเรื่องดังต่อไปนี้

1.  ให้คำปรึกษาเกี่ยวกับการกำหนดเป้าหมาย และวิสัยทัศน์ของบริษัทฯ

2.  ให้คำปรึกษาเกี่ยวกับแผนธุรกิจ แผนการลงทุน และนโยบายการดำเนินธุรกิจของบริษัทฯ
    ทั้งในและต่างประเทศ

3.  ให้คำปรึกษาเกี่ยวกับกลยุทธ์ในการจัดสรรวัตถุดิบ แนวทางการจัดซื้อ ราคาและปริมาณ
    ในแต่ละช่วงกำหนดเวลาตามสภาวะท้องถิ่น

4.  ให้คำปรึกษาเกี่ยวกับการติดต่อ ประสานงานกับภาคมวลชนและหน่วยงานท้องถิ่น
    และหน่วยงานราชการในภาคใต้

ทั้งนี้ นายสมหวัง สินเจริญกุล ไม่มีส่วนร่วมในการบริหารงานของ บมจ. ศรีตรัง
นายสมหวังได้รับค่าที่ปรึกษาคิดเป็นจำนวนเงิน 400,000 บาทต่อเดือน หรือ 4,800,000 บาทต่อปี
สำหรับระยะเวลา 2 ปี เริ่มตั้งแต่วันที่ 6 พฤษภาคม 2553 และสิ้นสุดวันที่ 6 พฤษภาคม 2555
โดยรายการดังกล่าวเป็นรายการระหว่างกันที่มีการทำรายการต่อไปในอนาคต

  ขอบเขตอำนาจหน้าที่ของคณะกรรมการ บมจ. ศรีตรัง

บมจ. ศรีตรัง ได้มีการกำหนดขอบเขตอำนาจหน้าที่ของคณะกรรมการไว้ดังนี้

1. การปฏิบัติหน้าที่ของคณะกรรมการ

  คณะกรรมการ บมจ. ศรีตรัง ได้ปฏิบัติหน้าที่โดยใช้ความรู้
  ความสามารถและประสบการณ์ให้เป็นประโยชน์ต่อการดำเนินธุรกิจของบริษัทฯ
  และได้ปฏิบัติหน้าที่ตามวัตถุประสงค์ ข้อบังคับและมติที่ประชุมผู้ถือหุ้นของ บมจ. ศรีตรัง
  ด้วยความระมัดระวังเพื่อรักษาผลประโยชน์ของ บมจ. ศรีตรัง และรับผิดชอบต่อผู้ถือหุ้น
  ซึ่งตามข้อบังคับ บมจ. ศรีตรัง ต้องประชุมอย่างน้อย 3 เดือนต่อครั้ง

  2. การทบทวนและให้ความเห็นชอบกับนโยบายที่เหมาะสม

  คณะกรรมการ บมจ. ศรีตรัง
  รับผิดชอบในการทบทวนและให้ความเห็นชอบกับนโยบายและทิศทางการดำเนินงานของ บมจ.
  ศรีตรัง ที่เสนอโดยคณะกรรมการ

  3. การกำกับดูแลคณะกรรมการบริหาร

คณะกรรมการ บมจ. ศรีตรัง กำกับดูแลให้คณะกรรมการบริหาร
ดำเนินการตามนโยบายที่กำหนดไว้อย่างมีประสิทธิภาพ
และแจ้งให้คณะกรรมการนำเสนอเรื่องที่มีสาระสำคัญต่อการดำเนินงานของ
บมจ. ศรีตรัง รายการระหว่างบุคคลที่เกี่ยวโยงกันอื่นๆ ให้พิจารณาโดยเป็นไปตามกฎระเบียบ
กฎเกณฑ์ ข้อบังคับของสำนักงาน ก.ล.ต. และตลาดหลักทรัพย์ฯ

หากจำเป็นคณะกรรมการ บมจ. ศรีตรัง จะได้กำหนดให้มีการว่าจ้างที่ปรึกษาภายนอก
เพื่อให้คำปรึกษาหรือให้ความเห็นทางวิชาชีพประกอบการตัดสินใจในเรื่องที่มีผลต่อการดำเนินธุรกิจอย่างมีสาระสำคัญของ
บมจ. ศรีตรัง

  4. การจัดให้มีระบบการควบคุมภายในและการตรวจสอบภายใน

คณะกรรมการของ บมจ. ศรีตรัง ได้กำกับให้บริษัทฯ มีระบบการควบคุมภายใน
และการตรวจสอบภายในที่มีประสิทธิผล
โดยเฉพาะอย่างยิ่งในเรื่องการทำรายการที่มีกรรมการมีส่วนได้เสีย
และอยู่ในข่ายที่กฎหมายหรือข้อกำหนดของตลาดหลักทรัพย์ฯ
ระบุให้ต้องได้รับอนุมัติจากที่ประชุมผู้ถือหุ้น

ทั้งนี้ การมอบหมายอำนาจหน้าที่และความรับผิดชอบของคณะกรรมการ บมจ. ศรีตรัง นั้น
จะไม่มีลักษณะเป็นการมอบอำนาจ หรือมอบอำนาจช่วงที่ทำให้คณะกรรมการ บมจ. ศรีตรัง
หรือผู้รับมอบอำนาจจากคณะกรรมการ
บมจ. ศรีตรัง สามารถอนุมัติรายการที่ตนหรือบุคคลที่อาจมีความขัดแย้ง
(ตามที่นิยามไว้ในประกาศคณะกรรมการ ก.ล.ต. หรือประกาศคณะกรรมการกำกับตลาดทุน)
อาจมีส่วนได้เสีย หรืออาจได้รับประโยชน์ในลักษณะใดๆ
หรืออาจมีความขัดแย้งทางผลประโยชน์อื่นใดกับ บมจ. ศรีตรัง หรือบริษัทย่อยของ บมจ. ศรีตรัง
ยกเว้นเป็นการอนุมัติรายการที่เป็นไปตามนโยบาย และหลักเกณฑ์ที่ที่ประชุมผู้ถือหุ้นหรือคณะกรรมการ
บมจ. ศรีตรัง พิจารณาอนุมัติไว้

องค์ประกอบและการแต่งตั้งคณะกรรมการ บมจ. ศรีตรัง

องค์ประกอบและการแต่งตั้ง ถอดถอน หรือพ้นจากตำแหน่งกรรมการ บมจ. ศรีตรัง นั้น
จะมีกำหนดไว้ในข้อบังคับซึ่งสามารถสรุปสาระสำคัญได้ดังนี้

1.  คณะกรรมการของ บมจ. ศรีตรัง จะพึงมีจำนวนเท่าใดให้ที่ประชุมผู้ถือหุ้นเป็นผู้กำหนด
    แต่ต้องไม่น้อยกว่าห้าคน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

2. ที่ประชุมผู้ถือหุ้นเป็นผู้เลือกตั้งกรรมการตามหลักเกณฑ์และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียวหรือ
    หลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือพึงจะเลือกตั้งใน
    ครั้งนั้นให้ผู้เป็นประธานเป็นผู้ออกเสียงชี้ขาด

3.  ในการประชุมสามัญประจำปีทุกครั้งให้กรรมการออกจากตำแหน่ง 1 ใน 3 เป็นอัตรา
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกในจำนวนใกล้ที่สุดกับส่วน 1
    ใน 3

  กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
  ให้จับสลากกันว่าผู้ใดจะออก ส่วนปีหลังๆ
  ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

4.  กรรมการคนใดจะลาออกจากตำแหน่งให้ยื่นใบลาออกต่อ บมจ. ศรีตรัง
    การลาออกมีผลนับแต่วันที่ใบลาออกไปถึง บมจ. ศรีตรัง

5.  ที่ประชุมผู้ถือหุ้นอาจลงมติให้กรรมการคนใดคนหนึ่งออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันแล้วได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

ปัจจุบัน คณะกรรมการ บมจ. ศรีตรัง ประกอบด้วยกรรมการจำนวน 11 ท่าน เป็นกรรมการอิสระจำนวน 4 ท่าน กรรมการที่เป็นผู้บริหารจำนวน 6 ท่าน และกรรมการที่ไม่ได้เป็นผู้บริหารจำนวน 5 ท่าน

บริษัทฯ แต่งตั้งคณะกรรมการโดยคำนึงถึงประเภทและขอบเขตการปฏิบัติงานของกลุ่มบริษัทฯ
โดยบริษัทฯ มุ่งหวังให้การพิจารณากิจการต่าง ๆ ในที่ประชุมคณะกรรมการเป็นไปอย่างสร้างสรรค์
อีกทั้งมีแนวทางในการตัดสินใจที่สมดุลและหลากหลาย โดยมุ่งหวังให้บริษัทฯ
มีการตัดสินใจที่มีประสิทธิภาพ นอกจากนี้ กรรมการของบริษัทฯ
เป็นผู้ที่มีประสบการณ์อย่างมากในด้านการบัญชี การเงิน การบริหารธุรกิจ การวางแผนและกลยุทธ์
การตลาด กฎหมาย และอุตสาหกรรมยาง

การคัดเลือกกรรมการอิสระ

คุณสมบัติของกรรมการอิสระ

  1. ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของ บมจ. ศรีตรัง บริษัทใหญ่
  บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของ บมจ. ศรีตรัง ทั้งนี้
  ให้นับรวมการถือหุ้นของ
  ผู้ที่เกี่ยวข้องของกรรมการอิสระรายนั้นๆ ด้วย

  2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
  ที่ปรึกษาที่ได้เงินเดือนประจำ หรือผู้มีอำนาจควบคุมของบมจ. ศรีตรัง บริษัทใหญ่ บริษัทย่อย
  บริษัทร่วม บริษัทย่อยลำดับเดียวกัน
  ผู้ถือหุ้นรายใหญ่ หรือของผู้มีอำนาจควบคุมของบมจ. ศรีตรัง
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
  ก.ล.ต. ทั้งนี้ ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
  หรือที่ปรึกษา ของส่วนราชการซึ่งเป็นผู้ถือหุ้น
  รายใหญ่ หรือผู้มีอำนาจควบคุมของ บมจ. ศรีตรัง

  3. ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
  ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
  ผู้ถือหุ้นรายใหญ่ ผู้มีอำนาจควบคุม
  หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของ บมจ. ศรีตรัง
  หรือบริษัทย่อย

  4. ไม่มีหรือเคยมีความสัมพันธ์ทางธุรกิจกับบมจ. ศรีตรัง บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ หรือผู้มีอำนาจควบคุมของ บมจ. ศรีตรัง
  ในลักษณะที่อาจเป็นการขัดขวางการใช้วิจารณญาณอย่างอิสระของตน
  รวมทั้งไม่เป็นหรือเคยเป็นผู้ถือหุ้นที่มีนัย
  หรือผู้มีอำนาจควบคุมของผู้ที่มีความสัมพันธ์ทางธุรกิจกับบมจ. ศรีตรัง บริษัทใหญ่ บริษัทย่อย
  บริษัทร่วม ผู้ถือหุ้นรายใหญ่ หรือผู้มีอำนาจควบคุมของบมจ. ศรีตรัง
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
  ก.ล.ต.

  (ความสัมพันธ์ทางธุรกิจและการคำนวณมูลค่าของความสัมพันธ์ทางธุรกิจให้มีความหมายเช่นเดียวกันกับนิยามที่กำหนดไว้ในประกาศคณะกรรมการกำกับตลาดทุน
  เรื่อง การขออนุญาตและการอนุญาตให้เสนอขายหุ้นที่ออกใหม่)

  5. ไม่เป็นหรือเคยเป็นผู้สอบบัญชีของบมจ. ศรีตรัง บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ หรือผู้มีอำนาจควบคุมของบมจ. ศรีตรัง และไม่เป็นผู้ถือหุ้นที่มีนัย
  ผู้มีอำนาจควบคุม หรือหุ้นส่วนของสำนักงานสอบบัญชี ซึ่งมีผู้สอบบัญชีของ บมจ. ศรีตรัง บริษัทใหญ่
  บริษัทย่อย บริษัทร่วม ผู้ถือหุ้น
  รายใหญ่ หรือผู้มีอำนาจควบคุมของ บมจ. ศรีตรัง สังกัดอยู่
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
  ก.ล.ต.

  6. ไม่เป็นหรือเคยเป็นผู้ให้บริการทางวิชาชีพใดๆ
  ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
  ซึ่งได้รับค่าบริการเกินกว่าสองล้านบาทต่อปีจาก บมจ. ศรีตรัง บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ หรือผู้มีอำนาจควบคุมของ บมจ. ศรีตรัง และไม่เป็นผู้ถือหุ้นที่มีนัย
  ผู้มีอำนาจควบคุม หรือหุ้นส่วนของผู้ให้บริการทางวิชาชีพนั้นด้วย
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
  ก.ล.ต.

  7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบมจ. ศรีตรัง
  ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

  8. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบมจ. ศรีตรัง
  หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
  ลูกจ้าง พนักงาน ที่ปรึกษาที่รับเงินเดือนประจำ
  หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
  ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของ บมจ. ศรีตรัง
  หรือบริษัทย่อย

  9. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของ
  บมจ. ศรีตรัง

โดยคุณสมบัติของกรรมการอิสระเป็นไปตามนิยามที่กำหนดไว้ในประกาศคณะกรรมการกำกับตลาดทุน

ทั้งนี้ คณะกรรมการสรรหาจะนำหลักการการกำกับดูแลกิจการปี 2005 (Code of Corporate
Governance) มาใช้ประกอบในการพิจารณาความเป็นอิสระ

8.2.2 คณะกรรมการบริหาร

ณ วันที่ 31 ธันวาคม 2553 คณะกรรมการบริหาร ประกอบด้วยกรรมการ 6 ท่าน ดังรายชื่อต่อไปนี้

  -----------------------------------------------------------------------
  ชื่อ                                ตำแหน่ง
  --------------------------------- -------------------------------------
  1. นายไวยวุฒิ สินเจริญกุล              กรรมการบริหาร

  2. นายประสิทธิ์ พาณิชย์กุล              กรรมการบริหาร

  3. นายไชยยศ สินเจริญกุล              กรรมการบริหาร

  4. นายอนันต์ พฤกษานุศักดิ์              กรรมการบริหาร

  5. นายกิติชัย สินเจริญกุล               กรรมการบริหาร

  6. นายลี พอล สุเมธ                  กรรมการบริหาร
  -----------------------------------------------------------------------

ขอบเขตอำนาจหน้าที่ของคณะกรรมการบริหาร

บมจ. ศรีตรัง ได้มีการกำหนดขอบเขตอำนาจหน้าที่ของกรรมการบริหาร ดังนี้

  1. มีอำนาจสั่งการ วางแผน และดำเนินกิจการของ บมจ. ศรีตรัง
  ให้เป็นไปตามนโยบายที่คณะกรรมการของ บมจ. ศรีตรังกำหนด

  2. มีอำนาจแต่งตั้ง คณะบริหารงานต่างๆ
  เพื่อประโยชน์และประสิทธิภาพของการจัดการที่ดีและโปร่งใส

  3. ให้กรรมการสองคนของคณะกรรมการบริหารลงนามร่วมกัน พร้อมประทับตราบริษัท
  มีอำนาจมอบอำนาจช่วงในหนังสือมอบอำนาจของ บมจ. ศรีตรัง
  เพื่อให้ผู้รับมอบอำนาจช่วงสามารถดำเนินการอันเป็นประโยชน์เกี่ยวเนื่องกับกิจการงานต่างๆ
  ในนาม บมจ. ศรีตรัง ได้อย่างเป็นทางการ

  4. มีอำนาจพิจารณากำหนดสวัสดิการพนักงานให้เหมาะสมกับสถานการณ์
  ประเพณีปฏิบัติและสอดคล้องกับกฎหมายที่บังคับใช้อยู่

  5. มีอำนาจการอนุมัติวงเงินที่เป็นธุรกรรมทางการค้าปกติหรือธุรกรรมที่เป็นพันธะผูกพันต่อ บมจ.
  ศรีตรัง

ทั้งนี้ การมอบหมายอำนาจหน้าที่และความรับผิดชอบของคณะกรรมการบริหารนั้น
จะต้องไม่มีลักษณะเป็นการอนุมัติการเข้าทำรายการที่ทำให้คณะกรรมการบริหาร
หรือผู้รับมอบอำนาจจากคณะกรรมการบริหาร
สามารถอนุมัติรายการที่ตนหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับ บมจ. ศรีตรัง หรือบริษัทย่อย
(ตามที่นิยามไว้ในประกาศคณะกรรมการ ก.ล.ต. หรือประกาศคณะกรรมการกำกับตลาดทุน)
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการ และ/หรือ
ที่ประชุมผู้ถือหุ้น แล้วแต่กรณี เพื่อพิจารณาอนุมัติรายการดังกล่าวตามที่ข้อบังคับของ บมจ. ศรีตรัง
หรือบริษัทย่อยหรือกฎหมายที่เกี่ยวข้องกำหนด

8.2.3 คณะกรรมการตรวจสอบ

คณะกรรมการตรวจสอบของ บมจ. ศรีตรัง ประกอบด้วยกรรมการอิสระจำนวน 3 ท่าน
และมีคุณสมบัติครบถ้วนตามที่กำหนดโดยประกาศคณะกรรมการกำกับตลาดทุน และตลาดหลักทรัพย์ฯ
โดย ณ วันที่ 31 ธันวาคม 2553 คณะกรรมการตรวจสอบของ บมจ. ศรีตรัง
ประกอบด้วยกรรมการที่มีรายชื่อ ดังนี้

  -----------------------------------------------------------------------
  ชื่อ                               ตำแหน่ง
  -------------------------------- --------------------------------------
  1. นายประกอบ วิศิษฐ์กิจการ           ประธานกรรมการตรวจสอบ

  2. นายเกรียง ยรรยงดิลก             กรรมการตรวจสอบ

  3. นายสมัชชา โพธิ์ถาวร              กรรมการตรวจสอบ
  -----------------------------------------------------------------------

นายประกอบ วิศิษฐ์กิจการ และนายเกรียง ยรรยงดิลก
เป็นกรรมการตรวจสอบที่มีความรู้และประสบการณ์ด้านบัญชีและการเงินเพียงพอในการสอบทานความน่าเชื่อถือของงบการเงินของ
บมจ. ศรีตรัง

โดยมีนายวิทวัส กรุงแทนเมือง เป็นเลขานุการคณะกรรมการตรวจสอบ

ขอบเขตอำนาจหน้าที่และความรับผิดชอบของคณะกรรมการตรวจสอบ

1.  ช่วยคณะกรรมการในการสอบทานดูแลด้านการเงินและการบัญชี (รวมถึงการสอบทานให้ บมจ.
    ศรีตรัง มีการรายงานทางการเงินอย่างถูกต้องและเพียงพอ
    และสอบทานงบการเงินรวมของบริษัทเพื่อให้มั่นใจว่างบการเงินดังกล่าวถูกต้องและเพียงพอ)

2.  สอบทานให้บริษัทมีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายในหรือหน่วยงานอื่นใดที่รับผิดชอบเกี่ยวกับ
    การตรวจสอบภายใน

3.  สอบทานให้ บมจ. ศรีตรัง ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ฯ และ กฎหมายที่เกี่ยวข้องกับธุรกิจของ บมจ. ศรีตรัง

4.  พิจารณาคัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของ บมจ.
    ศรีตรัง และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5.  พิจารณารายการที่เกี่ยวโยงกัน รายการกับบุคคลที่มีส่วนได้เสีย
    หรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์สิงคโปร์
    (SGX-ST) และตลาดหลักทรัพย์ฯ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อ
    บมจ. ศรีตรัง

6.  จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของ บมจ.
    ศรีตรัง
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อย
    ดังต่อไปนี้

(1) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของ
    บมจ. ศรีตรัง

(2) ความเห็นเกี่ยวกับความเพียงพอของระบบควบคุมภายในของ บมจ. ศรีตรัง

(3) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ฯ หรือกฎหมายที่เกี่ยวข้องกับธุรกิจของ บมจ. ศรีตรัง

(4) ความเห็นเกี่ยวกับความเหมาะสมของผู้สอบบัญชี

(5) ความเห็นเกี่ยวกับรายการที่อาจมีความขัดแย้งทางผลประโยชน์

(6) จำนวนการประชุมคณะกรรมการตรวจสอบและการเข้าประชุมของกรรมการตรวจสอบแต่ละท่าน

(7) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตาม
    กฎบัตร (Charter)

(8) รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.  ดำเนินการตรวจสอบภายใน และพิจารณาผลการตรวจสอบใดๆ ที่สำคัญ
    และ/หรือหารือกับผู้สอบบัญชีเกี่ยวกับผลการตรวจสอบดังกล่าว
    และรายงานผลการตรวจสอบให้คณะกรรมการ บมจ. ศรีตรัง ทราบ
    ในกรณีที่มีเหตุอันควรสงสัยว่าจะมีการกระทำผิดหรือทุจริต
    หรือมีการฝ่าฝืนกฎหมายหรือระเบียบของสิงคโปร์ หรือระเบียบของตลาดหลักทรัพย์สิงคโปร์
    หรือระเบียบอื่นใดของสิงคโปร์
    ซึ่งการกระทำผิดหรือการทุจริตหรือการฝ่าฝืนดังกล่าวมีผลหรือน่าจะมีผลกระทบอย่างมีนัยสำคัญต่อผลการดำเนินงานหรือสถานะทางการเงินของ
    บมจ. ศรีตรัง

8.  สอบทานแผนการตรวจสอบ (audit plans) ขอบเขตการดำเนินงาน
    และผลการตรวจสอบที่รวบรวมโดยผู้สอบบัญชีภายในและภายนอก

9.  สอบทานความร่วมมือที่เจ้าหน้าที่ของ บมจ. ศรีตรัง ให้แก่ผู้สอบบัญชี

10. สอบทานนโยบายบริหารความเสี่ยงของบริษัท (รวมถึงนโยบายป้องกันความเสี่ยง)
    และดูภาพรวมของกระบวนการ
    และการดำเนินการในการบริหารความเสี่ยงเพื่อที่จะได้ลดและบริหารความเสี่ยงให้อยู่ในขอบเขตที่รับได้ตามที่คณะกรรมการ
    บมจ. ศรีตรัง กำหนด

11. ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

นอกเหนือจากหน้าที่ดังกล่าวข้างต้น
คณะกรรมการตรวจสอบต้องดำเนินการตรวจสอบภายในและพิจารณาผลการตรวจสอบใดๆ ที่สำคัญ
ในกรณีที่มีเหตุอันควรสงสัยว่าจะมีการกระทำผิดหรือทุจริต หรือไม่ปฏิบัติตามการควบคุมภายใน
หรือมีการฝ่าฝืนกฎหมาย กฎ หรือระเบียบใดๆ
ที่มีผลหรือน่าจะมีผลกระทบอย่างมีนัยสำคัญต่อผลการดำเนินงานหรือสถานะทางการเงินของ บมจ.
ศรีตรัง

8.2.4 คณะกรรมการสรรหา

ณ วันที่ 31 ธันวาคม 2553 คณะกรรมการสรรหาของ บมจ. ศรีตรัง ประกอบด้วยกรรมการจำนวน
3 ท่าน ดังนี้

  -----------------------------------------------------------------------
  ชื่อ                                   ตำแหน่ง
  ------------------------------------ ----------------------------------
  1. นายเกรียง ยรรยงดิลก                 ประธานกรรมการสรรหา

  2. นายสมัชชา โพธิ์ถาวร                  กรรมการสรรหา

  3. นายกิติชัย สินเจริญกุล                  กรรมการสรรหา
  -----------------------------------------------------------------------

  ขอบเขตอำนาจหน้าที่และความรับผิดชอบของคณะกรรมการสรรหา

1.  สอบทานและประเมินคุณสมบัติของผู้ที่ได้รับการเสนอชื่อให้เป็นกรรมการ
    (รวมถึงกรรมการบริหาร) ก่อนทำการเสนอแนะต่อคณะกรรมการ บมจ. ศรีตรัง

2.  สอบทานและเสนอแนะต่อคณะกรรมการ บมจ. ศรีตรัง
    ในการเสนอให้แต่งตั้งกรรมการเข้าใหม่
    หรือแต่งตั้งกรรมการที่ออกตามวาระกลับเข้าดำรงตำแหน่งต่อไป โดยคำนึงถึงผลงาน
    และการปฏิบัติงานของกรรมการท่านนั้น

3.  พิจารณาว่ากรรมการแต่ละท่านมีความเป็นอิสระหรือไม่เป็นประจำทุกปี

4.  พิจารณาว่ากรรมการแต่ละท่านสามารถปฏิบัติหน้าที่ได้อย่างเหมาะสมในฐานะกรรมการหรือไม่

ในการปฏิบัติหน้าที่ดังกล่าวข้างต้น คณะกรรมการสรรหาจะพิจารณาปัจจัยต่างๆ ดังต่อไปนี้

-   ความเป็นอิสระทางความคิด

-   ความสามารถของแต่ละบุคคล
    และพิจารณาว่าความสามารถดังกล่าวตรงกับความต้องการของบริษัท
    และเป็นส่วนเติมเต็มให้กับกรรมการท่านอื่นอย่างไร

-   ประสบการณ์และภาพรวมของผลงานที่ผ่านมาในฐานะกรรมการในบริษัทอื่น

-   การให้เวลา และความมุมานะในการปฏิบัติหน้าที่ในฐานะกรรมการ

การสรรหากรรมการ

บมจ. ศรีตรัง ได้ดำเนินการจัดตั้งคณะกรรมการสรรหา (Nomination Committee)
เพื่อทำหน้าที่สรรหาบุคคลที่มีคุณสมบัติเหมาะสมที่จะเข้าดำรงตำแหน่งเป็นกรรมการ
โดยทุกครั้งที่กรรมการที่ดำรงตำแหน่งครบวาระ หรือมีเหตุจำเป็นที่จะต้องแต่งตั้งกรรมการเพิ่ม
คณะกรรมการสรรหาจะร่วมกันหารือเพื่อกำหนดตัวบุคคลที่มีความเหมาะสมทั้งด้านประสบการณ์
ความรู้ ความสามารถ ที่จะเป็นประโยชน์ต่อ บมจ. ศรีตรัง เข้ามาเป็นกรรมการ
โดยจะมีการเสนอรายชื่อบุคคลดังกล่าวต่อที่ประชุมคณะกรรมการ บมจ. ศรีตรัง
และที่ประชุมผู้ถือหุ้นตามลำดับ เพื่อพิจารณาอนุมัติต่อไป

ทั้งนี้ ในการเลือกตั้งกรรมการ มติที่ประชุมผู้ถือหุ้นให้ถือคะแนนเสียงข้างมากของผู้ถือหุ้นซึ่งมาประชุม
และออกเสียงลงคะแนน

8.2.5 คณะกรรมการพิจารณาค่าตอบแทน

ณ วันที่ 31 ธันวาคม 2553 คณะกรรมการพิจารณาค่าตอบแทนของ บมจ. ศรีตรัง
ประกอบด้วยกรรมการจำนวน 3 ท่าน ดังนี้

  -----------------------------------------------------------------------
  ชื่อ                                   ตำแหน่ง
  ------------------------------------ ----------------------------------
  1. นายประกอบ วิศิษฐ์กิจการ               ประธานกรรมการพิจารณาค่าตอบแทน

  2. นายเกรียง ยรรยงดิลก                 กรรมการพิจารณาค่าตอบแทน

  3. นายสมัชชา โพธิ์ถาวร                  กรรมการพิจารณาค่าตอบแทน
  -----------------------------------------------------------------------

ขอบเขตอำนาจหน้าที่และความรับผิดชอบของคณะกรรมการพิจารณาค่าตอบแทน

ให้คำแนะนำและเสนอแนวทางและหลักเกณฑ์ในการกำหนดค่าตอบแทนของกรรมการและเจ้าหน้าที่บริหาร
รวมทั้งเสนอแนะค่าตอบแทนพิเศษให้แก่กรรมการแต่ละราย และกรรมการผู้จัดการ
และปฏิบัติหน้าที่อื่นใดตามที่ได้รับมอบหมายจากคณะกรรมการ บมจ. ศรีตรัง

6.  รายละเอียดการเข้าประชุมคณะกรรมการ และคณะกรรมการชุดย่อย

รายละเอียดการเข้าประชุมคณะกรรมการ คณะกรรมการบริหาร และคณะกรรมการตรวจสอบในปี
2552 และ
ณ วันที่ 31 ธันวาคม 2553

  ----------------------------------------------------------------------------------------------------------------
  ชื่อ                  จำนวนครั้งที่เข้าประชุม              จำนวนครั้งที่เข้าประชุม              จำนวนครั้งที่เข้าประชุม   
  ------------------- ------------------- ---------- ------------------- ---------- ------------------- ----------
                      คณะกรรมการบมจ.                 คณะกรรมการบริหาร                คณะกรรมการตรวจสอบ   
                      ศรีตรัง                                                                             

                      2552                2553       2552                2553       2552                2553

  1. นายไวยวุฒิ         7/7                 8/9        8/8                 3/3        -                   -
  สินเจริญกุล                                                                                              

  2. นายประสิทธิ์        7/7                 8/9        8/8                 3/3        -                   -
  พาณิชย์กุล                                                                                               

  3. นายไชยยศ         7/7                 9/9        8/8                 3/3        -                   -
  สินเจริญกุล                                                                                              

  4. นายอนันต์          7/7                 9/9        8/8                 3/3        -                   -
  พฤกษานุศักดิ์                                                                                             

  5. นายกิติชัย สินเจริญกุล 7/7                 9/9        8/8                 3/3        -                   -

  6. นายลี พอล สุเมธ⁽¹⁾ -                   3/4        -                   3/3        -                   -

  7. นายวีรสิทธิ์         -                   6/6        -                   -          -                   -
  สินเจริญกุล⁽²⁾                                                                                           

  8. นายประกอบ        7/7                 9/9        -                   -          7/7                 8/8
  วิศิษฐ์กิจการ                                                                                             

  9. นายเกรียง         7/7                 9/9        -                   -          7/7                 8/8
  ยรรยงดิลก                                                                                              

  10. นายสมัชชา        7/7                 9/9        -                   -          7/7                 8/8
  โพธิ์ถาวร                                                                                               

  11. นายเนียว อา      -                   4/4        -                   -          -                   -
  แชบ⁽¹⁾                                                                                                
  ----------------------------------------------------------------------------------------------------------------

หมายเหตุ (1) เข้ารับตำแหน่งเป็นกรรมการของ บมจ. ศรีตรัง
ตามมติที่ประชุมวิสามัญผู้ถือหุ้นครั้งที่ 1/2553 เมื่อวันที่ 28 มิถุนายน 2553

(2) เข้ารับตำแหน่งเป็นกรรมการของ บมจ. ศรีตรัง ตามมติที่ประชุมสามัญผู้ถือหุ้นประจำปี 2553
เมื่อวันที่ 28 เมษายน 2553

เนื่องจาก บมจ. ศรีตรัง
เพิ่งจัดตั้งคณะกรรมการสรรหาและคณะกรรมการพิจารณาค่าตอบแทนในเดือนกรกฎาคม 2553 ดังนั้น
จึงยังไม่มีการจัดประชุมคณะกรรมการสรรหาและคณะกรรมการพิจารณาค่าตอบแทนในปี 2553

8.2.7 คณะผู้บริหาร (ตามคำนิยามผู้บริหาร* ของประกาศคณะกรรมการ ก.ล.ต. ที่ กจ.
17/2551 เรื่อง การกำหนดบทนิยามในประกาศเกี่ยวกับการออกและเสนอขายหลักทรัพย์)

  ณ วันที่ 31 ธันวาคม 2553 รายชื่อผู้บริหารของ บมจ. ศรีตรัง มีดังต่อไปนี้

  -----------------------------------------------------------------------
  ชื่อ                          ตำแหน่ง
  --------------------------- -------------------------------------------
  1. นายไวยวุฒิ สินเจริญกุล        ประธานกรรมการและกรรมการผู้จัดการ

  2. นายประสิทธิ์ พาณิชย์กุล        รองประธานกรรมการ

  3. นายไชยยศ สินเจริญกุล        กรรมการ

  4. นายอนันต์ พฤกษานุศักดิ์        กรรมการ

  5. นายกิติชัย สินเจริญกุล         กรรมการ และผู้จัดการสายงานกฎหมายและบริหารทั่วไป

  6. นายลี พอล สุเมธ            กรรมการ และผู้จัดการสายงานการตลาด

  7. นายวีรสิทธิ์ สินเจริญกุล        กรรมการ

  8. นายประกอบ วิศิษฐ์กิจการ      กรรมการอิสระและประธานกรรมการตรวจสอบ

  9. นายเกรียง ยรรยงดิลก        กรรมการอิสระและกรรมการตรวจสอบ

  10. นายสมัชชา โพธิ์ถาวร        กรรมการอิสระและกรรมการตรวจสอบ

  11. นายเนียว อา แชบ          กรรมการอิสระ

  12. นางประไพ ศรีสุทธิพงศ์       ผู้จัดการสายงานสรรหาวัตถุดิบ

  13. นายเฉลิมภพ แก่นจัน         ผู้จัดการสายงานการผลิต

  14. นายอาศรม อักษรนำ         ผู้จัดการสายงานการผลิต

  15. นายชัยเดช พฤกษานุศักดิ์      ผู้จัดการสายงานควบคุมคุณภาพ

  16. นายรัฐพงศ์ ลาภาโรจน์กิจ     ผู้จัดการสายงานวิศวกรรม

  17. นายพันเลิศ หวังศุภดิลก       ผู้จัดการสายงานวิศวกรรม

  18. นายอุดม พฤกษานุศักดิ์        ผู้จัดการสายงานทรัพยากรบุคคล

  19. นางสาวนุชนาถ ไชยรัตน์      ผู้จัดการสายงานทรัพยากรบุคคล

  20. นางสาวลิม ลิ ปิง (Miss Lim Controller
  Li Ping)                    

  21. นายภัทราวุธ พาณิชย์กุล       ผู้จัดการสายงานบัญชีและการเงิน (CFO)
  -----------------------------------------------------------------------

  หมายเหตุ *ผู้บริหาร หมายความว่า กรรมการ ผู้จัดการ
  หรือผู้ดำรงตำแหน่งระดับบริหารสี่รายแรกนับต่อจากผู้จัดการลงมา
  ผู้ซึ่งดำรงตำแหน่งเทียบเท่ากับผู้ดำรงตำแหน่งระดับบริหารรายที่สี่ทุกราย
  และให้หมายความรวมถึงผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า

ขอบเขตอำนาจหน้าที่และความรับผิดชอบของกรรมการผู้จัดการ

  1. มีอำนาจอนุมัติการทำนิติกรรมใดๆ ซึ่งมีผลผูกพันบริษัทสำหรับการดำเนินธุรกิจปกติของ บมจ.
  ศรีตรัง ในวงเงินไม่เกิน 200,000,000 บาท (สองร้อยล้านบาท)

2.  มีอำนาจในการออก แก้ไข เพิ่มเติม ปรับปรุง ระเบียบ คำสั่ง
    และข้อบังคับเกี่ยวกับการทำงานของ บมจ. ศรีตรัง เช่น การบรรจุ แต่งตั้ง ถอดถอน
    และวินัยพนักงานและลูกจ้าง การกำหนดเงินเดือนและเงินอื่นๆ
    รวมตลอดถึงการสงเคราะห์และสวัสดิการต่างๆ

3.  มีอำนาจกำหนดอัตราเงินเดือนและผลตอบแทนอื่นๆ
    รวมทั้งอัตราค่าใช้จ่ายและสิ่งอำนวยความสะดวกของผู้จัดการฝ่ายหรือเทียบเท่าขึ้นไป
    เพื่อขอความเห็นชอบจากคณะกรรมการบริหาร

4.  มีหน้าที่ดำเนินการควบคุมดูแลกิจการทั้งปวงของ บมจ. ศรีตรัง
    ให้เป็นไปตามมติและนโยบายของคณะกรรมการ บมจ. ศรีตรัง

5.  มีหน้าที่นำเสนอเรื่องที่สำคัญต่อคณะกรรมการ บมจ. ศรีตรัง หรือที่ประชุมผู้ถือหุ้น
    เพื่อพิจารณาอนุมัติเห็นชอบ หรือเพื่อการอื่นใดตามความเหมาะสม

6.  มีหน้าที่ศึกษาความเป็นไปได้สำหรับโครงการใหม่ๆ และมีอำนาจพิจารณาอนุมัติโครงการต่างๆ
    ตามที่ได้รับมอบหมายจากคณะกรรมการ บมจ. ศรีตรัง หรือคณะกรรมการบริหาร

  7. ดำเนินการอื่นๆ ตามที่ได้รับมอบหมายจากคณะกรรมการ บมจ. ศรีตรัง และ/หรือ
  คณะกรรมการบริหาร เป็นครั้งคราว

อย่างไรก็ดี
กรรมการผู้จัดการและผู้ที่ได้รับมอบอำนาจจากกรรมการผู้จัดการไม่มีอำนาจในการที่จะอนุมัติเรื่อง
หรือรายการที่ตนเองหรือบุคคลที่อาจมีความขัดแย้ง มีส่วนได้ส่วนเสีย
หรืออาจมีความขัดแย้งทางผลประโยชน์ในลักษณะอื่นใด จะเข้าทำกับ บมจ. ศรีตรัง
หรือบริษัทย่อยของ บมจ. ศรีตรัง
ตามนิยามในประกาศของคณะกรรมการกำกับหลักทรัพย์และตลาดหลักทรัพย์ หรือ
คณะกรรมการกำกับตลาดทุน

8.2.8 เลขานุการบริษัท

คณะกรรมการ บมจ. ศรีตรัง ได้มีมติแต่งตั้งให้นางพัชรินทร์ อนุวงศ์วัฒนชัย เป็นเลขานุการบริษัท
โดยมีหน้าที่และขอบเขตความรับผิดชอบตามที่กำหนดไว้ใน พ.ร.บ. หลักทรัพย์
รวมทั้งให้คำแนะนำด้านการปฏิบัติตามกฎเกณฑ์ต่างๆ (Compliance) ที่คณะกรรมการ บมจ.
ศรีตรัง จะต้องทราบ และปฏิบัติหน้าที่ในการดูแลกิจกรรมของคณะกรรมการ
บมจ. ศรีตรัง รวมทั้งประสานให้มีการปฏิบัติตามมติของคณะกรรมการ บมจ. ศรีตรัง
โดยเลขานุการบริษัทจะต้องเข้าร่วมและจัดเก็บเอกสารการประชุมคณะกรรมการทั้งหมดและทำให้แน่ใจว่ากระบวนการของคณะกรรมการได้รับการปฏิบัติตาม
ทั้งนี้ การแต่งตั้งและถอดถอนเลขานุการบริษัทจะต้องได้รับอนุมัติจากคณะกรรมการ

8.3 ค่าตอบแทนกรรมการและผู้บริหาร

8.3.1 ค่าตอบแทนที่เป็นตัวเงิน

  (1) ค่าตอบแทนของกรรมการ บมจ. ศรีตรัง

ในรอบปีบัญชีสิ้นสุด ณ วันที่ 31 ธันวาคม 2553 บมจ.
ศรีตรังได้จ่ายค่าตอบแทนกรรมการเป็นจำนวนเงินรวม 4,440,000 บาท
เป็นผลประโยชน์ตอบแทนประเภทเงินบำเหน็จแก่กรรมการ โดยมีรายละเอียดการจ่ายเป็นรายบุคคล
ดังนี้

  -----------------------------------------------------------------------
  ชื่อ                                 จำนวนค่าตอบแทน (บาท)
  ---------------------------------- ------------------------------------
                                     รอบปีบัญชีสิ้นสุดวันที่ 31 ธันวาคม 2553

  1. นายสมหวัง สินเจริญกุล⁽¹⁾            160,000

  2. นายประสิทธิ์ พาณิชย์กุล               360,000

  3. นายไวยวุฒิ สินเจริญกุล               440,000

  4. นายไชยยศ สินเจริญกุล               360,000

  5. นายพวง เชิดเกียรติกำจาย⁽¹⁾         120,000

  6. นางพร้อมสุข สินเจริญกุล⁽¹⁾           120,000

  7. นายอนันต์ พฤกษานุศักดิ์               360,000

  8. นายกิติชัย สินเจริญกุล                360,000

  9. นายลี พอล สุเมธ⁽²⁾                180,000

  10. นายวีรสิทธิ์ สินเจริญกุล⁽³⁾           240,000

  11. นายประกอบ วิศิษฐ์กิจการ            600,000

  12. นายเกรียง ยรรยงดิลก              480,000

  13. นายสมัชชา โพธิ์ถาวร               480,000

  14. นายเนียว อา แชบ⁽²⁾              180,000
  -----------------------------------------------------------------------

หมายเหตุ (1) ออกจากตำแหน่งกรรมการตามกำหนดวาระเมื่อวันที่ 28 เมษายน 2553

(2) ได้รับการแต่งตั้งเป็นกรรมการเข้าใหม่ของ บมจ. ศรีตรัง เมื่อวันที่ 28 มิถุนายน 2553

  (3) ได้รับการแต่งตั้งเป็นกรรมการเข้าใหม่ของ บมจ. ศรีตรัง เมื่อวันที่ 28 เมษายน 2553

  (2) ค่าตอบแทนรวมของกรรมการบริหาร และผู้บริหารของ บมจ. ศรีตรัง

ในรอบปีบัญชีสิ้นสุด ณ วันที่ 31 ธันวาคม 2553 บริษัทฯ ได้จ่ายค่าตอบแทนกรรมการบริหาร
และผู้บริหารจำนวน 21 ราย เป็นจำนวนเงินรวม 66,893,701 บาท
โดยค่าตอบแทนดังกล่าวเป็นค่าตอบแทนประเภทเงินเดือน โบนัส และค่าตอบแทนอื่น

  หมายเหตุ *ผู้บริหาร หมายความว่า ผู้จัดการ ผู้บริหารสี่รายแรกต่อจากผู้จัดการลงมา
  และผู้บริหารรายที่สี่ทุกราย

ทั้งนี้ การจ่ายค่าตอบแทนของบริษัทฯ ให้แก่กรรมการทุกราย และผู้บริหาร 5 อันดับแรก ของ
บมจ. ศรีตรัง สำหรับปีสิ้นสุด ณ วันที่ 31 ธันวาคม 2553
สามารถแสดงได้ตามระดับของค่าตอบแทน⁽¹⁾ ดังต่อไปนี้
(ค่าตอบแทนดังกล่าวรวมถึงค่าตอบแทนที่ได้รับในฐานะที่ดำรงตำแหน่งใน บมจ. ศรีตรัง
และบริษัทย่อย)

+--------------------+---------+------------+-------+-------+-------+
| ชื่อ                 | ร       | ค่าตอบ      | เง    | โบนัส  | รวม   |
|                    | ะดับของค | แทนกรรมการ | ินเดือน |       |       |
|                    | ่าตอบแทน |            |       | (ร    | (ร    |
|                    |         | (ร้อยละ)    | (ร    | ้อยละ) | ้อยละ) |
|                    |         |            | ้อยละ) |       |       |
+====================+=========+============+=======+=======+=======+
| 1. นายไวยวุฒิ        | Band D  | 2.23       | 86.62 | 11.15 | 100   |
| สินเจริญกุล           |         |            |       |       |       |
+--------------------+---------+------------+-------+-------+-------+
| 2. นายประสิทธิ์       | Band B  | 5.56       | 70.83 | 23.61 | 100   |
| พาณิชย์กุล            |         |            |       |       |       |
+--------------------+---------+------------+-------+-------+-------+
| 3. นายไชยยศ        | Band B  | 6.80       | 69.90 | 23.30 | 100   |
| สินเจริญกุล           |         |            |       |       |       |
+--------------------+---------+------------+-------+-------+-------+
| 4. นายอนันต์         | Band A  | 27.37      | 54.47 | 18.16 | 100   |
| พฤกษานุศักดิ์          |         |            |       |       |       |
+--------------------+---------+------------+-------+-------+-------+
| 5. นายกิติชัย         | Band B  | 5.90       | 81.62 | 12.48 | 100   |
| สินเจริญกุล           |         |            |       |       |       |
+--------------------+---------+------------+-------+-------+-------+
| 6. นาย ลี พอล สุเมธ  | Band A  | 3.40       | 96.60 | -     | 100   |
+--------------------+---------+------------+-------+-------+-------+
| 7. นายวีรสิทธิ์        | Band A  | 100        | -     | -     | 100   |
| สินเจริญกุล           |         |            |       |       |       |
+--------------------+---------+------------+-------+-------+-------+
| 8. นายประกอบ       | Band A  | 100        | -     | -     | 100   |
| วิศิษฐ์กิจการ          |         |            |       |       |       |
+--------------------+---------+------------+-------+-------+-------+
| 9. นายเกรียง        | Band A  | 100        | -     | -     | 100   |
| ยรรยงดิลก           |         |            |       |       |       |
+--------------------+---------+------------+-------+-------+-------+
| 10. นายสมัชชา       | Band A  | 100        | -     | -     | 100   |
| โพธิ์ถาวร            |         |            |       |       |       |
+--------------------+---------+------------+-------+-------+-------+
| 11. นายเนียว อา แชบ | Band A  | 100        | -     | -     | 100   |
+--------------------+---------+------------+-------+-------+-------+
| 12. นายสมหวัง       | Band A  | 9.73       | 90.27 | -     | 100   |
| สินเจริญกุล⁽²⁾        |         |            |       |       |       |
+--------------------+---------+------------+-------+-------+-------+
| 13. นายพวง         | Band A  | 100        | -     | -     | 100   |
| เชิดเกียรติกำจาย⁽²⁾   |         |            |       |       |       |
+--------------------+---------+------------+-------+-------+-------+
| 14. นางพร้อมสุข      | Band A  | 6.71       | 77.98 | 15.31 | 100   |
| สินเจริญกุล⁽²⁾        |         |            |       |       |       |
+--------------------+---------+------------+-------+-------+-------+
| ผู้บริหาร 5 อันดับแรก   |         |            |       |       |       |
+--------------------+---------+------------+-------+-------+-------+
| 1. นางสาวลิม ลิ ปิง   | Band A  | -          | 90.91 | 9.09  | 100   |
+--------------------+---------+------------+-------+-------+-------+
| 2. นางประไพ        | Band A  | -          | 71.43 | 28.57 | 100   |
| ศรีสุทธิพงศ์           |         |            |       |       |       |
+--------------------+---------+------------+-------+-------+-------+
| 3. นายเฉลิมภพ แก่นจัน | Band A  | -          | 71.43 | 28.57 | 100   |
+--------------------+---------+------------+-------+-------+-------+
| 4. นายชัยเดช        | Band A  | -          | 71.43 | 28.57 | 100   |
| พฤกษานุศักดิ์          |         |            |       |       |       |
+--------------------+---------+------------+-------+-------+-------+
| 5. นายรัฐพงศ์        | Band A  | -          | 71.43 | 28.57 | 100   |
| ลาภาโรจน์กิจ         |         |            |       |       |       |
+--------------------+---------+------------+-------+-------+-------+

หมายเหตุ (1) ระดับของค่าตอบแทน:

ระดับ A หมายถึง ค่าตอบแทนระหว่าง 1 เหรียญสิงคโปร์ ถึง 250,000 เหรียญสิงคโปร์

ระดับ B หมายถึง ค่าตอบแทนระหว่าง 250,001 เหรียญสิงคโปร์ ถึง 500,000 เหรียญสิงคโปร์

ระดับ C หมายถึง ค่าตอบแทนระหว่าง 500,001 เหรียญสิงคโปร์ ถึง 750,000 เหรียญสิงคโปร์

ระดับ D หมายถึง ค่าตอบแทนระหว่าง 750,001 เหรียญสิงคโปร์ ถึง 1,000,000
เหรียญสิงคโปร์

ระดับของค่าตอบแทนเป็นค่าเฉลี่ยของอัตราแลกเปลี่ยนต่างประเทศ (เงินบาท-เหรียญสิงคโปร์)
สำหรับระยะเวลาตามที่ระบุไว้ ที่อัตรา 1 เหรียญสิงคโปร์ ต่อ 23.2276 บาท

(2) ออกจากตำแหน่งกรรมการตามกำหนดวาระเมื่อวันที่ 28 เมษายน 2553

8.3.2 ค่าตอบแทนอื่น

  ไม่มี

8.4 การลาออกและการเลือกตั้งกรรมการที่ออกตามวาระกลับเข้าดำรงตำแหน่ง

กรรมการที่ออกจากตำแหน่งตามวาระมีสิทธิได้รับเลือกตั้งใหม่
โดยกรรมการที่อยู่ในตำแหน่งนานที่สุดนั้นเป็นผู้ออกจากตำแหน่ง
รายละเอียดการลาออกและการเลือกตั้งกรรมการที่ออกตามวาระกลับเข้าดำรงตำแหน่ง
แสดงได้ดังต่อไปนี้

  ----------------------------------------------------------------------------------------------------------------------------------------
  ชื่อ                ตำแหน่ง                               วันที่ได้รับแต่งตั้งให้ดำรงตำแหน่งกรรมการ   วันที่ได้รับเลือกตั้งให้กลับเข้าดำรงตำแหน่งกรรมการครั้งล่าสุด
  ----------------- ------------------------------------ --------------------------------- -----------------------------------------------
  1. นายไวยวุฒิ       ประธานกรรมการและกรรมการผู้จัดการ        27 ธันวาคม 2536                    28 เมษายน 2553
  สินเจริญกุล                                                                                 

  2. นายประสิทธิ์      รองประธานกรรมการ                     27 ธันวาคม 2536                    24 เมษายน 2551
  พาณิชย์กุล                                                                                  

  3. นายไชยยศ       กรรมการ                              27 ธันวาคม 2536                    24 เมษายน 2551
  สินเจริญกุล                                                                                 

  4. นายอนันต์        กรรมการ                              5 พฤศจิกายน 2536                   29 เมษายน 2551
  พฤกษานุศักดิ์                                                                                

  5. นายกิติชัย        กรรมการ                              10 เมษายน 2538                    29 เมษายน 2552
  สินเจริญกุล          และผู้จัดการสายงานกฎหมายและบริหารทั่วไป                                      

  6. นายลี พอล สุเมธ  กรรมการ และผู้จัดการสายงานการตลาด       28 มิถุนายน 2553                    -

  7. นายวีรสิทธิ์       กรรมการ                              28 เมษายน 2553                    -
  สินเจริญกุล                                                                                 

  8. นายประกอบ      กรรมการอิสระและประธานกรรมการตรวจสอบ   27 ธันวาคม 2536                    28 เมษายน 2553
  วิศิษฐ์กิจการ                                                                                

  9. นายเกรียง       กรรมการอิสระและกรรมการตรวจสอบ         25 มกราคม 2543                    24 เมษายน 2551
  ยรรยงดิลก                                                                                 

  10. นายสมัชชา      กรรมการอิสระและกรรมการตรวจสอบ         1 กุมภาพันธ์ 2551                    29 เมษายน 2552
  โพธิ์ถาวร                                                                                  

  11. นายเนียว อา    กรรมการอิสระ                          28 มิถุนายน 2553                    -
  แชบ                                                                                      
  ----------------------------------------------------------------------------------------------------------------------------------------

8.5 บุคคลากร

8.5.1 จำนวนพนักงาน และการเปลี่ยนแปลงจำนวนพนักงานอย่างมีนัยสำคัญ

ณ วันที่ 31 ธันวาคม 2551 วันที่ 31 ธันวาคม 2552 และ วันที่ 31 ธันวาคม 2553 บริษัทฯ
มีพนักงานรวมทั้งสิ้นจำนวน 4,274 คน 4,550 คน และ 5,414 คน ตามลำดับ
โดยสามารถแบ่งตามสายงานได้ดังนี้

  ------------------------------------------------------------------------
  ลักษณะงาน                    ณ วันที่ 31                      
                              ธันวาคม                        
  --------------------------- -------------- -------------- --------------
                              2551           2552           2553

  จัดซื้อ                        383            426            553

  ผลิต                         2,837          3,041          3,516

  ตรวจสอบคุณภาพ                386            390            545

  การเงินและการบัญชี             126            132            149

  วิศวกรรม                     288            283            362

  ขายและการตลาด               46             49             53

  ทรัพยากรบุคคล                 200            221            224

  เลขานุการบริษัท กฎหมาย         8              8              12
  และธุรการ                                                  

  รวม                         4,274          4,550          5,414
  ------------------------------------------------------------------------

ณ วันที่ 31 ธันวาคม 2551 31 ธันวาคม 2552 และวันที่ 31 ธันวาคม 2553
จำนวนลูกจ้างของบริษัทฯ แบ่งตามตำแหน่งที่ตั้งทางภูมิศาสตร์ สามารถแสดงได้ดังต่อไปนี้

  ------------------------------------------------------------------------
  ตำแหน่งที่ตั้งทางภูมิศาสตร์         ณ วันที่ 31                      
                              ธันวาคม                        
  --------------------------- -------------- -------------- --------------
                              2551           2552           2553

  ประเทศไทย                   3,791          3,795          4,502

  อินโดนีเซีย                    442            710            866

  สิงคโปร์                      21             22             21

  สหรัฐอเมริกา                  12             11             13

  สาธารณรัฐประชาชนจีน           8              12             12

  รวม                         4,274          4,550          5,414
  ------------------------------------------------------------------------

จำนวนลูกจ้างของบริษัทฯ ที่เพิ่มสูงขึ้นในปี 2552 และ 2553
มีสาเหตุหลักมาจากการขยายเครือข่ายการจัดซื้อวัตถุดิบ
และการเพิ่มจำนวนโรงงานการผลิตยางธรรมชาติของบริษัทฯ

ลูกจ้างของบริษัทฯ ไม่ได้จัดตั้งสหภาพแรงงานในประเทศไทย อย่างไรก็ตาม ลูกจ้างของบริษัทฯ
บางคน
ในอินโดนีเซียได้จัดตั้งสหภาพแรงงานที่ได้รับการจดทะเบียนกับองค์การแรงงานแห่งประเทศอินโดนีเซีย
(Manpower Authority) และได้ร่วมกันเข้าทำ Collective Labour Agreements
กับบริษัทย่อยของบริษัทฯ

8.5.2 ข้อพิพาทด้านแรงงานที่สำคัญในช่วง 3 ปีที่ผ่านมา

บริษัทฯ ไม่มีข้อพิพาทด้านแรงงานที่สำคัญ หรือการนัดหยุดงาน (work stoppages) ในช่วง 3
ปีที่ผ่านมา บริษัทฯ เชื่อว่าความสัมพันธ์ระหว่างบริษัทฯ และลูกจ้างของบริษัทฯ อยู่ในเกณฑ์ดี

8.6 ค่าตอบแทนบุคลากร

8.6.1 ค่าตอบแทนรวมของพนักงาน

  บมจ. ศรีตรัง

พนักงานของ บมจ. ศรีตรัง จะได้รับค่าตอบแทนในรูปแบบเงินเดือน ค่าล่วงเวลา โบนัส นอกจากนี้
พนักงานของ บมจ. ศรีตรัง ยังได้รับสวัสดิการอื่นๆ เช่น การทำประกันสุขภาพ และประกันอุบัติเหตุ
เป็นต้น

ค่าตอบแทนของพนักงานของบริษัทฯ ทั้งหมด ได้แก่ เงินเดือน และโบนัสตามผลงาน
ในรอบปีบัญชีสิ้นสุดวันที่ 31 ธันวาคม 2553 บริษัทฯ
มีค่าใช้จ่ายสำหรับเงินเดือนและโบนัสและผลประโยชน์ตอบแทนอื่น เป็นเงิน 338,118,005 บาท

8.6.2 นโยบายในการพัฒนาพนักงาน

การฝึกอบรมและพัฒนาพนักงาน

อุตสาหกรรมการผลิตยางเป็นอุตสาหกรรมที่ใช้แรงงานและเงินทุนจำนวนมาก ดังนั้น บริษัทฯ
จึงให้ความสำคัญกับการฝึกอบรมพนักงานเพื่อพัฒนาและยกระดับความรู้ทางเทคนิคและทักษะที่เกี่ยวข้องให้แก่พนักงานของบริษัทฯ
ทั้งนี้ บริษัทฯ เชื่อว่าการให้ความสำคัญกับการฝึกอบรมพนักงานนั้นไม่เพียงแต่จะช่วยให้บริษัทฯ
สามารถเพิ่มประสิทธิภาพในการดำเนินงานและสามารถใช้กำลังการผลิตได้อย่างมีประโยชน์สูงสุด
แต่จะช่วยเสริมสร้างความร่วมมือระหว่างกันในกลุ่มบริษัทฯ อีกด้วย

แผนกทรัพยากรบุคคลของบริษัทฯ เป็นผู้กำหนดโครงการฝึกอบรมพนักงานของบริษัทฯ
โดยได้วางแผนการฝึกอบรมให้สอดคล้องกับหน้าที่ความรับผิดชอบของพนักงาน
โครงการฝึกอบรมพนักงานของบริษัทฯ สามารถแบ่งออกได้เป็น 4 ประเภทหลัก ได้แก่ ธุรการ
การผลิต การบริการ และวิศวกรรม การแบ่งกลุ่มดังกล่าวช่วยให้พนักงานของบริษัทฯ
ได้รับการฝึกอบรมที่เหมาะสมตามหน้าที่ที่ได้รับมอบหมายภายในกลุ่มบริษัทฯ

นอกจากนี้ บริษัทฯ ยังส่งพนักงานไปฝึกอบรมและแลกเปลี่ยนที่ต่างประเทศ เช่น สิงคโปร์
สาธารณรัฐประชาชนจีน อินโดนีเซีย ออสเตรีย เยอรมนี สาธารณรัฐเชค และฮังการี ทั้งนี้
เพื่อพัฒนาทักษะด้านต่างๆ ให้แก่พนักงาน

8.7 การกำกับดูแลกิจการ

คณะกรรมการบมจ. ศรีตรัง ได้ดำเนินงานทางธุรกิจให้เป็นไปตามวัตถุประสงค์ที่เหมาะสม
และมีประสิทธิภาพ โดยใช้ความชำนาญ ความระมัดระวัง และความเอาใจใส่ที่พึงมี
เพื่อรักษาผลประโยชน์ของบริษัทฯ และเป็นไปตามกฎหมาย วัตถุประสงค์ และข้อบังคับ
คณะกรรมการ บมจ. ศรีตรัง
ยังได้ถือปฏิบัติให้เป็นไปตามข้อพึงปฏิบัติที่ดีสำหรับกรรมการบริษัทมหาชน
หลักการกำกับดูแลกิจการที่ดีสำหรับบริษัทจดทะเบียนปี 2549 รวมทั้งหลักการการกำกับดูแลกิจการปี
2005 (Code of Corporate Governance)
ทั้งในด้านบทบาทหน้าที่และความรับผิดชอบที่ได้ใช้ความระมัดระวังรอบคอบในกระบวนการพิจารณากลั่นกรองก่อนการตัดสินใจใดๆ
ให้เป็นการดำเนินการที่สมเหตุสมผล บนพื้นฐานของความซื่อสัตย์ โปร่งใส และมีจริยธรรม
และได้คำนึงถึงผู้มีส่วนได้ส่วนเสีย และรักษาผลประโยชน์ของผู้ถือหุ้นในทุกๆ ด้าน

8.7.1 หลักการกำกับดูแลกิจการที่ดีภายใต้หลักการกำกับดูแลกิจการที่ดีสำหรับบริษัทจดทะเบียนปี
2549

บมจ. ศรีตรังฯ กำหนดแนวทางการกำกับดูแลกิจการ
ซึ่งเป็นไปตามหลักการกำกับดูแลกิจการที่ดีสำหรับบริษัท
จดทะเบียนปี 2549 ตามแนวทางที่ตลาดหลักทรัพย์ฯ กำหนด โดยแบ่งเป็น 5 หมวด ได้ดังนี้

1. สิทธิของผู้ถือหุ้น

บมจ. ศรีตรังฯ ตระหนักเสมอว่า สิ่งที่จะทำให้ผู้ถือหุ้นไว้วางใจและมั่นใจในการลงทุนกับธุรกิจของ
บมจ. ศรีตรัง คือ การมีนโยบายหรือการดำเนินการที่รักษาสิทธิพื้นฐานที่ผู้ถือหุ้นพึงได้รับ
และความเท่าเทียมกันของผู้ถือหุ้นทุกรายอย่างเป็นธรรมตามที่กฎหมายกำหนด
และส่งเสริมให้ผู้ถือหุ้นใช้สิทธิพื้นฐานตามกฎหมาย เช่น

(1) สิทธิในการรับส่วนแบ่งกำไรในรูปเงินปันผล บมจ. ศรีตรัง
มีนโยบายการจ่ายเงินปันผลอย่างระมัดระวังโดยคำนึงถึงสถานะทางการเงิน ผลการดำเนินงาน
กระแสเงินสดของบมจ. ศรีตรัง ความสามารถในการจ่ายเงินปันผลของบริษัทย่อยและบริษัทร่วม
รวมทั้งบริษัทร่วมทุน รวมถึงการคาดการณ์ความจำเป็นของเงินทุนที่จะรองรับการเติบโตของ
บมจ. ศรีตรังในอนาคต สถานการณ์ภาวะเศรษฐกิจ และผลกระทบจากปัจจัยภายนอก ที่บมจ.
ศรีตรัง คาดว่าจะมีผลกระทบต่อการดำเนินงานของ บมจ. ศรีตรัง
เพื่อให้การดำเนินงานเป็นไปอย่างมีเสถียรภาพ
นโยบายการจ่ายเงินปันผลจึงอยู่ในระดับประมาณร้อยละ 30 ของกำไรสุทธิ
ของงบการเงินเฉพาะกิจการ

(2) สิทธิในการเข้าร่วมประชุมผู้ถือหุ้น บมจ. ศรีตรัง
ได้ให้ความสำคัญกับกรณีที่ผู้ถือหุ้นจะได้รับสารสนเทศอย่างเพียงพอในการตัดสินใจโดยข้อมูลข่าวสารที่ได้รับจะมีความถูกต้อง
ครบถ้วน โปร่งใส เท่าเทียมกัน เพื่อประกอบการตัดสินใจในการประชุมผู้ถือหุ้น
รวมถึงการออกเสียงลงคะแนนและแสดงความคิดเห็นในที่ประชุมผู้ถือหุ้น
การใช้สิทธิร่วมตัดสินใจในการเปลี่ยนแปลงที่สำคัญต่างๆ รวมทั้งการเลือกตั้งคณะกรรมการ บมจ.
ศรีตรัง

อนึ่ง หากหุ้นของ บมจ. ศรีตรัง ถูกถือผ่าน CDP CDP จะมีรายชื่อปรากฏเป็นผู้ถือหุ้นของหุ้นดังกล่าว
ดังนั้น ตามกฎหมายไทย CDP
จะเป็นผู้ถือหุ้นและมีสิทธิตามกฎหมายในการออกเสียงลงคะแนนในเรื่องต่างๆ ในที่ประชุมผู้ถือหุ้นของ
บมจ. ศรีตรัง

ทั้งนี้ CDP ได้แต่งตั้งผู้รับฝากและดูแลหุ้น (Custodian) เพื่อเก็บรักษาหุ้นที่ถือโดย CDP โดย
Custodian ไทยจะเป็นผู้รับมอบฉันทะของ CDP
เพื่อเข้าร่วมประชุมและออกเสียงลงคะแนนในที่ประชุมผู้ถือหุ้นและ CDP จะมีคำสั่งให้ Custodian
ไทยแยกออกเสียงลงคะแนนตามคำสั่งที่ CDP ได้รับมาจากนักลงทุนที่ถือหุ้นของ บมจ. ศรีตรัง ผ่าน
CDP อย่างไรก็ตาม หากผู้ถือหุ้นรายใดที่ถือหุ้นผ่าน CDP ประสงค์จะเข้าร่วมประชุมผู้ถือหุ้น
และใช้สิทธิออกเสียงลงคะแนนภายใต้ชื่อตนเอง
ผู้ถือหุ้นรายดังกล่าวต้องโอนหุ้นของตนออกจากระบบของ CDP
และทำการจดทะเบียนการโอนหุ้นดังกล่าวในสมุดทะเบียนผู้ถือหุ้น นอกจากนี้
ผู้ถือหุ้นที่โอนหุ้นออกจากระบบของ CDP
จะไม่สามารถทำการซื้อขายหุ้นในตลาดหลักทรัพย์สิงคโปร์ได้จนกว่าจะโอนหุ้นกลับเข้าไปฝากในระบบ
CDP

นอกจากนี้ บมจ. ศรีตรัง จะจัดประชุมนักลงทุน (Investor Forum)
ในประเทศสิงคโปร์เป็นประจำทุกปีในช่วงระยะเวลาใกล้เคียงกับที่ประชุมสามัญผู้ถือหุ้นที่จัดในประเทศไทยเพื่อให้ผู้ถือหุ้นในสิงคโปร์ที่ถือหุ้นผ่าน
CDP ได้รับความเสมอภาคและเข้าถึงข้อมูลในระดับเดียวกันเท่าที่จะเป็นไปได้
ซึ่งผู้ถือหุ้นจะได้รับโอกาสในการแสดงความคิดเห็น และซักถามข้อสงสัยต่างๆ ที่มีกับกรรมการของ
บมจ. ศรีตรัง โดยคณะกรรมการที่เข้าร่วมในที่ประชุมนักลงทุน (Investor Forum)
จะประกอบด้วยกรรมการดังต่อไปนี้เป็นอย่างน้อย คือ กรรมการผู้จัดการ
กรรมการผู้บริหารจำนวนสองท่าน
และกรรมการอิสระจำนวนสองท่านโดยหนึ่งในนั้นจะเป็นกรรมการอิสระที่เป็น Lead Independent
Director

(3) สิทธิในการลงคะแนนในวาระการประชุมผู้ถือหุ้น บมจ. ศรีตรัง
จัดส่งหนังสือเชิญประชุมผู้ถือหุ้นและเอกสารประกอบให้แก่ผู้ถือหุ้นเป็นการล่วงหน้าอย่างเพียงพอ
ครบถ้วน โดยหนังสือเชิญประชุมมีรายละเอียดระเบียบวาระการประชุม
เอกสารประกอบระเบียบวาระต่างๆ พร้อมความเห็นของคณะกรรมการบมจ. ศรีตรัง
หนังสือมอบฉันทะตามที่กระทรวงพาณิชย์กำหนด และรายชื่อของกรรมการอิสระทั้งหมด
เพื่อให้ผู้ถือหุ้นสามารถเลือกที่จะมอบฉันทะให้เข้าประชุมแทนได้ รวมทั้งแผนที่แสดงสถานที่ประชุม
ซึ่งในหนังสือเชิญประชุม จะแจ้งรายละเอียดของเอกสารที่ผู้ถือหุ้นจะต้องนำมาแสดงในวันประชุมด้วย
เพื่อรักษาสิทธิในการเข้าประชุม รวมถึงข้อบังคับบมจ. ศรีตรังเกี่ยวกับการประชุมผู้ถือหุ้น
และการออกเสียงลงคะแนน นอกจากนี้ ผู้ถือหุ้นยังสามารถเข้าดูข้อมูลต่างๆ
เกี่ยวกับระเบียบวาระการประชุมของแต่ละครั้งได้ทางเว็บไซต์ของ บมจ. ศรีตรัง
www.sritranggroup.com และเว็บไซต์ของตลาดหลักทรัพย์สิงคโปร์ www.sgx.com (SGXNET)
เพื่อเป็นอีกช่องทางหนึ่งที่ให้นักลงทุนได้รับทราบข้อมูลอย่างทั่วถึง

(4) ผู้ถือหุ้นได้รับโอกาสที่เท่าเทียมกันในการแสดงความเห็นและตั้งคำถามใดๆ ต่อที่ประชุม
ตามระเบียบวาระการประชุมและเรื่องที่เสนอ ประธานที่ประชุมควรจัดสรรเวลาให้อย่างเหมาะสม
และส่งเสริมให้มีการแสดงความเห็นและซักถามในที่ประชุม ทั้งนี้ นายประกอบ วิศิษฐ์กิจการ
ซึ่งเป็นกรรมการอิสระ (Lead Independent Director) ประธานกรรมการตรวจสอบ
และประธานกรรมการพิจารณาค่าตอบแทน
จะเข้าร่วมประชุมสามัญผู้ถือหุ้นเพื่อตอบข้อซักถามที่ผู้ถือหุ้นอาจมี นอกจากนี้
ผู้ตรวจสอบบัญชีภายนอกจะเข้าร่วมประชุมสามัญผู้ถือหุ้นเพื่อตอบข้อซักถามที่เกี่ยวกับการตรวจสอบบัญชีของกลุ่มบริษัทฯ
และรายงานของผู้ตรวจสอบบัญชี

2. การปฏิบัติต่อผู้ถือหุ้นอย่างเท่าเทียมกัน

(1) ดำเนินการประชุมผู้ถือหุ้นตามลำดับระเบียบวาระที่ได้แจ้งไว้ในหนังสือเชิญประชุม
และมีนโยบายที่จะไม่เพิ่มระเบียบวาระในที่ประชุมโดยไม่แจ้งให้ผู้ถือหุ้นทราบล่วงหน้า โดย บมจ.
ศรีตรัง ได้จัดส่งหนังสือนัดประชุมพร้อมเอกสาร
ข้อมูลประกอบการประชุมที่มีรายละเอียดครบถ้วนเพียงพอ พร้อมทั้งได้นำเสนอผ่านเว็บไซต์ของ
บมจ. ศรีตรัง ด้วย (www.sritranggroup.com) และ SGXNET
เพื่อเปิดโอกาสให้ผู้ถือหุ้นมีเวลาศึกษาข้อมูลดังกล่าวได้อย่างละเอียด นอกจากนั้น
มีการลงประกาศเชิญประชุมในหนังสือพิมพ์รายวัน ติดต่อกันไม่น้อยกว่า 3 วัน
และก่อนวันประชุมไม่น้อยกว่า 3 วัน
เพื่อบอกกล่าวเรียกประชุมผู้ถือหุ้นเป็นการล่วงหน้าเพียงพอสำหรับการเตรียมตัวก่อนมาเข้าร่วม
ก่อนเริ่มการประชุมทุกครั้ง
ประธานกรรมการจะชี้แจงวิธีการลงคะแนนและนับคะแนนตามที่ระบุไว้อย่างชัดเจน
ในระหว่างการประชุม
ประธานในที่ประชุมได้เปิดโอกาสให้ผู้ถือหุ้นสอบถามและแสดงความคิดเห็นและข้อเสนอแนะต่างๆ
อย่างเท่าเทียมกัน และได้ตอบคำถามรวมทั้งให้ข้อมูลต่างๆ ตามที่ผู้ถือหุ้นร้องขออย่างครบถ้วน
และหลังจากวันประชุม บมจ. ศรีตรัง ได้จัดส่งรายงานการประชุมต่อตลาดหลักทรัพย์ฯ
ภายในระยะเวลาที่กำหนด

(2) ส่งเสริมให้ผู้ถือหุ้นใช้บัตรลงคะแนนเสียงสำหรับทุกระเบียบวาระ
ซึ่งจะทำการเก็บบัตรลงคะแนนดังกล่าวในห้องประชุม เพื่อนำผลคะแนนมารวม
ก่อนทำการประกาศแจ้งมติของคะแนนเสียงในห้องประชุม และเพื่อความโปร่งใส บมจ. ศรีตรัง
จะจัดเก็บบัตรลงคะแนนที่มีการลงชื่อของผู้ถือหุ้นหรือผู้รับมอบอำนาจไว้
เพื่อการตรวจสอบได้ในภายหลัง

(3) บันทึกรายงานการประชุมอย่างถูกต้อง ครบถ้วน และจัดส่งรายงานต่อตลาดหลักทรัพย์ฯ ภายใน
14 วันหลังการประชุมเสร็จสิ้น และได้ทำการเผยแพร่มติที่ประชุมดังกล่าวไว้บนเว็บไซต์ของ บมจ.
ศรีตรัง www.sritranggroup.com และ SGXNET

(4) นโยบายการกำกับดูแลการใช้ข้อมูลภายใน
มีการกำหนดให้ให้บุคลากรทุกระดับยึดถือปฏิบัติอย่างเคร่งครัด

(5) เปิดเผยโครงสร้างการถือหุ้นในบริษัทย่อย และบริษัทร่วม อย่างชัดเจน
เพื่อให้ผู้ถือหุ้นมั่นใจว่ามีโครงสร้างการดำเนินงานที่มีความโปร่งใสและตรวจสอบได้

(6) บมจ. ศรีตรัง ยังให้ความสำคัญในการเปิดเผยข้อมูลข่าวสารอื่นๆ อย่างถูกต้อง ครบถ้วน
ทันเวลาและโปร่งใสแก่ผู้ถือหุ้น โดยมีการเปิดเผยข้อมูลข่าวสารที่มีสาระสำคัญอย่างสม่ำเสมอ

(7) จัดให้มีช่องทางที่ผู้ถือหุ้นรายย่อยสามารถติดต่อขอข้อมูลได้โดยตรงทาง E-mail Address
ของกรรมการอิสระในเรื่องต่างๆ ได้แก่ กิจกรรมของกรรมการ การกำกับดูแลกิจการ
และการตรวจสอบ เป็นต้น นอกจากนี้ ผู้ถือหุ้น
รายย่อยยังสามารถติดต่อขอข้อมูลได้โดยตรงจากเลขานุการบมจ. ศรีตรัง
หรือหน่วยงานนักลงทุนสัมพันธ์

3. บทบาทของผู้มีส่วนได้เสีย

การเติบโตของบมจ. ศรีตรัง มาจนถึงสถานะในปัจจุบัน
เกิดจากความร่วมมือสนับสนุนของทุกฝ่ายที่เกี่ยวข้องด้วยดีเสมอ บมจ. ศรีตรัง
รับรู้และให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายในซึ่งได้แก่
บุคลากร พนักงาน และผู้บริหารของบมจ. ศรีตรัง และบริษัทย่อย หรือผู้มีส่วนได้เสียภายนอก
ซึ่งได้แก่ ผู้ร่วมค้าทั้งในรูปของผู้ที่เกี่ยวข้องทางด้านวัตถุดิบ
จนถึงกลุ่มลูกค้าเมื่อผลิตเป็นสินค้าสำเร็จรูป สถาบันการเงินต่างๆ ที่ให้ความสนับสนุน
ตลอดจนถึงหน่วยงานของรัฐบาลที่มีการติดต่อประสานงานอย่างใกล้ชิด และในท้ายที่สุด คือ
ผู้ถือหุ้นของ บมจ. ศรีตรัง ทั้งนี้ บมจ. ศรีตรัง
มีความตระหนักดีที่จะต้องรับผิดชอบต่อผู้มีส่วนได้เสียที่กล่าวมา โดยมีรายละเอียด ดังนี้

ผู้ถือหุ้น:

บมจ. ศรีตรัง จะมุ่งมั่นเป็นตัวแทนของผู้ถือหุ้นในการดำเนินธุรกิจอย่างโปร่งใส มีระบบบัญชี
และการเงินที่มีความเชื่อถือได้ สร้างความพึงพอใจสูงสุดให้กับผู้ถือหุ้น
โดยคำนึงถึงการเจริญเติบโตของบมจ. ศรีตรัง ในระยะยาว
และผลตอบแทนในระดับที่เหมาะสมอย่างต่อเนื่อง

พนักงาน:

บมจ. ศรีตรัง ปฏิบัติต่อพนักงานอย่างเท่าเทียมกัน เป็นธรรม จัดให้มีสภาพแวดล้อมกับการทำงานที่ดี
ปลอดภัยและให้ผลตอบแทนที่เหมาะสม พร้อมทั้งส่งเสริมให้พนักงานมีโอกาสพัฒนาความรู้
ความสามารถ และประสบการณ์ เพื่อความก้าวหน้าในการทำงาน บมจ. ศรีตรัง
ได้จัดตั้งคณะกรรมการความปลอดภัย อาชีวอนามัย และสภาพแวดล้อมในการทำงาน
โดยจัดอบรมหลักสูตรเฉพาะให้กับผู้เกี่ยวข้องเพื่อทำหน้าที่ดูแล แนะนำ
แจ้งข่าวสารเกี่ยวกับความปลอดภัยอาชีวอนามัย และสภาพแวดล้อมในการทำงาน
รวมทั้งการป้องกันอุบัติเหตุจากการทำงาน
และสาระน่ารู้เกี่ยวกับสุขภาพให้พนักงานรับทราบและนำไปปฏิบัติได้อย่างถูกต้อง เนื่องด้วย บมจ.
ศรีตรัง ได้คำนึงถึงสวัสดิภาพของพนักงาน
ในการทำงานด้วยความความปลอดภัยและมีประสิทธิภาพสูงสุด รวมถึงการจัดกิจกรรมต่างๆ
ที่เป็นการส่งเสริมคุณภาพชีวิตของพนักงาน ได้แก่ การจัดให้มีห้องสมุด และสันทนาการ
รวมทั้งการจัดกิจกรรมต่างๆ ที่ช่วยส่งเสริมให้พนักงานมีสุขภาพกายและสุขภาพจิตที่ดี
และมีการจัดทำคู่มือพนักงาน และทำการประชาสัมพันธ์ ผ่านระบบเว็บไซต์ภายในองค์กร

ลูกค้า:

บมจ. ศรีตรัง ใส่ใจและรับผิดชอบต่อลูกค้า ผลิตสินค้าที่มีคุณภาพและมีมาตรฐาน ส่งมอบสินค้าตาม
กำหนดเวลา เพื่อสร้างความพึงพอใจให้แก่ลูกค้า รวมทั้งรักษาสัมพันธภาพที่ดีและยั่งยืน
โดยมีการกำหนดแนวทางปฏิบัติให้แก่พนักงานไว้ในคู่มือพนักงาน

คู่ค้า:

บมจ. ศรีตรัง ซื้อสินค้าและบริการจากคู่ค้าตามเงื่อนไขทางการค้า
และปฏิบัติตามสัญญาข้อตกลงต่อคู่ค้าเสมอโดยปฏิบัติตามกฎหมายและกติกาต่างๆ
อย่างเคร่งครัดและมีจรรยาบรรณที่ดีทางธุรกิจในการแข่งขันทางธุรกิจ

หน่วยราชการและองค์กรที่เกี่ยวข้อง:

บมจ. ศรีตรังฯ ถือปฏิบัติอย่างเคร่งครัดต่อกฎหมายที่เกี่ยวข้องในด้านต่างๆ ทั้งสิ่งแวดล้อม
ความปลอดภัย แรงงาน การจัดการด้านภาษีอากรและบัญชี ฯลฯ รวมทั้งประกาศต่างๆ
ของทางราชการที่เกี่ยวข้องกับการดำเนินธุรกิจของ บมจ. ศรีตรัง

  สังคมและสิ่งแวดล้อม:

บมจ. ศรีตรัง ตระหนักและห่วงใยถึงความปลอดภัยของสิ่งแวดล้อม
และคุณภาพชีวิตของประชาชนรวมทั้งความสำคัญในเรื่องการอนุรักษ์ทรัพยากรธรรมชาติ
ส่งเสริมการใช้พลังงานอย่างมีประสิทธิภาพ
คำนึงถึงทางเลือกในการใช้ประโยชน์จากทรัพยากรธรรมชาติโดยให้มีความเสียหายต่อสังคม
สิ่งแวดล้อม และคุณภาพของประชาชนน้อยที่สุด โดยสนับสนุนกิจกรรมชุมชนโดยรอบโรงงาน
จัดให้มีการดูแลด้านความปลอดภัย และสิ่งแวดล้อมอย่างมีประสิทธิภาพที่สุด

พร้อมกันนี้คณะกรรมการ บมจ. ศรีตรัง
ได้กำกับดูแลให้มีระบบการบริหารจัดการที่สามารถเชื่อมั่นได้ว่า
บมจ. ศรีตรัง ต้องไม่ทำผิดกฎหมายและกฎระเบียบต่างๆ ของหน่วยงานที่กำกับดูแล
และปฏิบัติต่อผู้มีส่วนเกี่ยวข้องทุกกลุ่มด้วยความเป็นธรรมอย่างเคร่งครัด

4. การเปิดเผยข้อมูลและความโปร่งใส

(1) คณะกรรมการมีบทบาทและหน้าที่ในการเปิดเผยข้อมูลสำคัญที่เกี่ยวข้องกับ บมจ. ศรีตรัง
ทั้งข้อมูลทางการเงินและข้อมูลที่มิใช่ข้อมูลทางการเงิน อย่างถูกต้อง ครบถ้วน ทันเวลา โปร่งใส
ผ่านช่องทางที่เข้าถึงข้อมูลได้ง่าย มีความเท่าเทียมกันและน่าเชื่อถือ เพื่อให้ผู้มีส่วนได้เสียต่างๆ
ได้รับข้อมูลได้อย่างเท่าเทียมกัน ตามข้อกำหนดของหน่วยงานกำกับต่างๆ

(2) คณะกรรมการได้จัดตั้งหน่วยงานประชาสัมพันธ์ ที่ทำหน้าที่สื่อสารกับผู้ลงทุนและบุคคลภายนอก
ผู้ที่เกี่ยวข้อง โดยมีหน่วยงานนักลงทุนสัมพันธ์ทำหน้าที่เป็นสื่อกลาง การสื่อสารระหว่างผู้ถือหุ้น
ผู้มีส่วนได้เสีย นักลงทุน นักวิเคราะห์

(3) คณะกรรมการส่งเสริมให้มีการจัดทำข้อมูลสารสนเทศ ด้วยความถูกต้อง ชัดเจน เชื่อถือได้
ทันเวลา และเปิดเผยโดยสม่ำเสมอ ทั้งภาษาไทยและภาษาอังกฤษ
โดยผ่านช่องทางการสื่อสารทั้งตลาดหลักทรัพย์ฯ และ เว็บไซต์ของ บมจ. ศรีตรัง

(4) คณะกรรมการมีหน้าที่รายงาน นโยบายการกำกับดูแลกิจการ ผ่านรายงานประจำปี
และเว็บไซต์

(5) คณะกรรมการมีหน้าที่เปิดเผยข้อมูลการเข้าร่วมประชุมของกรรมการ และกรรมการตรวจสอบ

(6) คณะกรรมการมีหน้าที่ความรับผิดชอบให้มีการจัดทำบัญชีงบดุล งบกำไรขาดทุน
และรายงานการตรวจสอบบัญชีของผู้สอบบัญชี พร้อมทั้งรายงานประจำปี และรายงานอื่นๆ
ที่เกี่ยวข้อง ต่อที่ประชุมผู้ถือหุ้นเพื่อพิจารณาอนุมัติ

(7) คณะกรรมการมีหน้าที่รายงานถึงปัจจัยความเสี่ยง ลักษณะของความเสี่ยง สาเหตุและผลกระทบ
ต่อการดำเนินการธุรกิจของ บมจ. ศรีตรัง ผ่านรายงานประจำปี

คณะกรรมการดูแลให้ บมจ. ศรีตรัง มีการเปิดเผยข้อมูลสำคัญ มีความถูกต้อง ชัดเจน เชื่อถือได้
ทันเวลา และเป็นไปตามกฎเกณฑ์ที่สำนักงาน ก.ล.ต. และตลาดหลักทรัพย์ฯ กำหนด
และมีการเปิดเผยข้อมูลดังกล่าว ในแบบแสดงรายงานข้อมูลประจำปี (56-1) และรายงานประจำปี
(56-2) เพื่อให้ผู้ถือหุ้น ได้รับสารสนเทศอย่างเท่าเทียมกันและได้จัดให้มีหน่วยงานนักลงทุนสัมพันธ์
เพื่อเป็นตัวแทนในการสื่อสารกับนักลงทุน ผู้ถือหุ้น นักวิเคราะห์หลักทรัพย์
และหน่วยงานอื่นที่เกี่ยวข้อง

บมจ. ศรีตรัง มีการปรับปรุงเว็บไซต์ให้เป็นปัจจุบันอยู่เสมอ
โดยนำข้อมูลที่ควรเปิดเผยให้ผู้ถือหุ้นได้รับทราบผ่านทางเว็บไซต์
ซึ่งสามารถติดต่อกับส่วนนักลงทุนสัมพันธ์ สำนักงานสาขากรุงเทพฯ ตามหมายเลข โทรศัพท์
0-2259-2964-71 ต่อ 25 - 26 โทรสาร 0-2259-2958 หรือที่เว็บไซต์
www.sritranggroup.com

5. ความรับผิดชอบของคณะกรรมการ

(1) โครงสร้างคณะกรรมการ

คณะกรรมการ บมจ. ศรีตรัง ประกอบด้วยกรรมการที่มีความรู้ ความสามารถ
และประสบการณ์ในการดำเนินธุรกิจ ทำหน้าที่กำหนดนโยบาย วิสัยทัศน์ กลยุทธ์ เป้าหมาย ภารกิจ
แผนธุรกิจ และงบประมาณของ บมจ. ศรีตรัง ตลอดจนกำกับดูแลให้คณะผู้บริหาร
บริหารงานให้เป็นไปตามนโยบายที่กำหนดไว้อย่างมีประสิทธิภาพและประสิทธิผลภายใต้กรอบของกฎหมาย
วัตถุประสงค์ ข้อบังคับ และมติที่ประชุมผู้ถือหุ้น มติที่ประชุมคณะกรรมการ ด้วยความรับผิดชอบ
ซื่อสัตย์สุจริตระมัดระวัง ตามหลักการข้อพึงปฏิบัติที่ดี เพื่อเพิ่มมูลค่าทางเศรษฐกิจสูงสุดให้แก่กิจการ
และความมั่นคงสูงสุดให้แก่ผู้ถือหุ้น

คณะกรรมการ บมจ. ศรีตรัง ประกอบด้วยกรรมการจำนวน 11 ท่าน
และเป็นกรรมการอิสระจำนวน 4 ท่าน
โดยกรรมการอิสระเป็นบุคคลที่มีคุณสมบัติครบถ้วนตามประกาศคณะกรรมการกำกับตลาดทุน
และประกาศตลาดหลักทรัพย์ฯ ที่เกี่ยวข้อง

นอกจากนี้ กรรมการ บมจ. ศรีตรัง ต้องไม่ดำรงตำแหน่งเป็นกรรมการในบริษัทจดทะเบียนอื่นๆ
เกินกว่า 5 บริษัท ในกรณีที่กรรมการคนใดคนหนึ่งมีตำแหน่งเป็นกรรมการในบริษัทจดทะเบียนอื่นๆ
เกินกว่า5 บริษัท
คณะกรรมการจะพิจารณาถึงประสิทธิภาพในการปฏิบัติหน้าที่ของกรรมการท่านดังกล่าว

ตามข้อบังคับของ บมจ. ศรีตรัง กำหนดไว้ว่า ในการประชุมผู้ถือหุ้นสามัญประจำปีทุกครั้ง
ให้กรรมการออกจากตำแหน่ง 1 ใน 3 ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วน 1 ใน 3
กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้ใช้วิธีจับสลากกันว่าผู้ใดจะออก
ส่วนปีหลังๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

บมจ. ศรีตรัง
ได้มีการแต่งตั้งเลขานุการบริษัทซึ่งทำหน้าที่ให้คำแนะนำด้านการปฏิบัติตามกฎเกณฑ์ต่างๆ
(Compliance) ที่คณะกรรมการ บมจ. ศรีตรัง จะต้องทราบ
และปฏิบัติหน้าที่ในการดูแลกิจกรรมของคณะกรรมการ
บมจ. ศรีตรัง รวมทั้งประสานให้มีการปฏิบัติตามมติของคณะกรรมการ บมจ. ศรีตรัง

(2) คณะกรรมการชุดย่อย

คณะกรรมการ
มีหน้าที่พิจารณาและให้ความเห็นชอบในเรื่องที่สำคัญเกี่ยวกับการดำเนินงานอย่างรอบคอบและมีประสิทธิภาพ
ดังนั้น คณะกรรมการจึงพิจารณาตั้งคณะกรรมการเฉพาะเรื่อง คณะกรรมการตรวจสอบ
โดยแต่งตั้งจากกรรมการอิสระอย่างน้อย 3 ท่าน โดยอย่างน้อย 1 ท่าน
ต้องมีความรู้ด้านบัญชีการเงิน
และต้องมีคุณสมบัติเกี่ยวกับความเป็นอิสระตามประกาศของคณะกรรมการกำกับตลาดทุน
และตามนิยามกรรมการอิสระ ที่กำหนดสำหรับ บมจ. ศรีตรังโดยเฉพาะเพื่อทำหน้าที่ตรวจสอบ
ระบบการควบคุมภายใน ระบบรายงานทางการเงิน การกำกับดูแลกิจการและ
การบริหารจัดการความเสี่ยง รวมถึงการพิจารณาคัดเลือกและแต่งตั้งผู้สอบบัญชี นอกจากนี้ บมจ.
ศรีตรัง ได้ดำเนินการแต่งตั้งคณะกรรมการชุดย่อย เช่น คณะกรรมการพิจารณาค่าตอบแทน
และคณะกรรมการสรรหา เพื่อการบริหารงานของบมจ. ศรีตรังต่อไป
และเพื่อความโปร่งใสและเป็นอิสระในการปฏิบัติหน้าที่ สมาชิกส่วนใหญ่ของคณะกรรมการชุดย่อย
จะเป็นกรรมการอิสระ

(3) บทบาท หน้าที่ และความรับผิดชอบของคณะกรรมการ

คณะกรรมการ บมจ. ศรีตรัง มีหน้าที่กำกับดูแลกิจการและภารกิจของ บมจ. ศรีตรัง
ให้เป็นไปตามที่ผู้ถือหุ้นอนุมัติและตามกฎหมายที่ใช้บังคับกับ บมจ. ศรีตรัง วัตถุประสงค์ ข้อบังคับ
มติคณะกรรมการ มติที่ประชุมผู้ถือหุ้น ทั้งนี้ คณะกรรมการ บมจ. ศรีตรัง
จะต้องใช้วิจารณญาณและความรอบคอบในการตัดสินใจทางธุรกิจ และปฏิบัติหน้าที่ด้วยความรับผิดชอบ
ระมัดระวัง และความซื่อสัตย์สุจริต เพื่อรักษาผลประโยชน์สูงสุดของ บมจ. ศรีตรัง

  ความขัดแย้งทางผลประโยชน์

คณะกรรมการ บมจ. ศรีตรัง
ได้กำหนดนโยบายเกี่ยวกับการป้องกันความขัดแย้งทางผลประโยชน์บนหลักการที่ว่าการตัดสินใจใดๆ
ในการดำเนินกิจกรรมทางธุรกิจจะต้องทำเพื่อผลประโยชน์สูงสุดของ บมจ. ศรีตรัง เท่านั้น
และควรหลีกเลี่ยงการกระทำที่ก่อให้เกิดความขัดแย้งทางผลประโยชน์
โดยกำหนดให้ผู้ที่มีส่วนเกี่ยวข้องหรือมีส่วนได้เสียกับรายการที่พิจารณา ต้องแจ้งให้ บมจ. ศรีตรัง
ทราบถึงความสัมพันธ์หรือการมีส่วนได้เสียของตนในรายการดังกล่าว
และต้องไม่เข้าร่วมการพิจารณาตัดสินใจ รวมถึงไม่มีอำนาจอนุมัติในธุรกรรมนั้นๆ

(4) การประชุมคณะกรรมการ

ข้อบังคับของ บมจ. ศรีตรัง กำหนดให้คณะกรรมการต้องมีการประชุมอย่างน้อย 3 เดือนต่อครั้ง
และอาจมีการประชุมพิเศษเพิ่มเติมตามความจำเป็น
และมีการจัดส่งหนังสือเชิญประชุมให้แก่กรรมการเพื่อพิจารณาก่อนการประชุมล่วงหน้าไม่น้อยกว่า 7
วัน ก่อนวันประชุม เว้นแต่ในกรณีจำเป็นรีบด่วนเพื่อรักษาสิทธิหรือประโยชน์ของ บมจ. ศรีตรัง
ซึ่งในการประชุมทุกคราวจะมีการกำหนดวาระการประชุมที่ชัดเจน
มีเอกสารประกอบการประชุมที่ครบถ้วนเพียงพอ โดยจัดส่งให้กับคณะกรรมการล่วงหน้า
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
โดยในการประชุมคณะกรรมการ บมจ. ศรีตรัง
กรรมการทุกคนสามารถอภิปรายและแสดงความคิดเห็นได้อย่างเปิดเผย
นอกจากนี้ในการประชุมคณะกรรมการ บมจ. ศรีตรัง
จะมีการเชิญผู้บริหารระดับสูงเข้าร่วมประชุมคณะกรรมการเพื่อให้สารสนเทศรายละเอียดเพิ่มเติมในฐานะที่เกี่ยวข้องโดยตรง

บมจ. ศรีตรัง มีความมุ่งมั่นให้คณะกรรมการ บมจ. ศรีตรัง ได้รับข้อมูลที่เพียงพอ ครบถ้วน
ต่อเนื่อง และทันเวลาก่อนการประชุมทุกครั้ง ทั้งนี้ กรรมการ บมจ. ศรีตรัง
สามารถติดต่อเลขานุการ บมจ. ศรีตรัง ได้โดยตรงอย่างอิสระ เลขานุการ บมจ. ศรีตรัง
มีหน้าที่ให้คำปรึกษาแก่คณะกรรมการ บมจ. ศรีตรัง
ในเรื่องที่เกี่ยวข้องกับการปฏิบัติตามกฎหมายและระเบียบต่างๆ

(5) ค่าตอบแทน

ค่าตอบแทนของกรรมการ จะอยู่ในระดับที่ปฏิบัติในอุตสาหกรรม ประสบการณ์ ภาระหน้าที่
ขอบเขตบทบาทหน้าที่ และอยู่ในระดับที่สามารถเทียบเคียงได้ในอุตสาหกรรมเดียวกัน

(6) การพัฒนากรรมการและผู้บริหาร

คณะกรรมการจะส่งเสริมและอำนวยความสะดวกให้มีการฝึกอบรมให้ความรู้เกี่ยวกับการกำกับดูแลกิจการที่ดี
คณะกรรมการจะได้รับการพัฒนาความรู้ จากหน่วยงานกำกับดูแลอย่างสม่ำเสมอและต่อเนื่อง

การดูแลเรื่องการใช้ข้อมูลภายใน

บมจ. ศรีตรัง มีนโยบายและวิธีการดูแลผู้บริหารในการนำข้อมูลภายในของ บมจ. ศรีตรัง
และบริษัทย่อย ไปใช้เพื่อประโยชน์ส่วนตนดังนี้

1.  ให้ความรู้แก่กรรมการและผู้บริหารในฝ่ายต่างๆ
    เกี่ยวกับหน้าที่ที่ผู้บริหารต้องจัดทำและเปิดเผยรายงานการถือครองหลักทรัพย์และรายงานการเปลี่ยนแปลงการถือครองหลักทรัพย์ของบริษัทต่อสำนักงาน
    ก.ล.ต. ตลาดหลักทรัพย์ฯ และตลาดหลักทรัพย์สิงคโปร์ แล้วแต่กรณี
    รวมถึงบทกำหนดโทษในกรณีที่ฝ่าฝืนตาม พ.ร.บ. หลักทรัพย์ ข้อกำหนดของตลาดหลักทรัพย์ฯ
    และข้อกำหนดของตลาดหลักทรัพย์แห่งประเทศสิงคโปร์

2.  ให้กรรมการและผู้บริหารของ บมจ. ศรีตรัง รวมถึงคู่สมรสและบุตรที่ยังไม่บรรลุนิติภาวะ
    จัดทำและเปิดเผยรายงานการถือครองหลักทรัพย์และรายงานการเปลี่ยนแปลงการถือครองหลักทรัพย์ของ
    บมจ. ศรีตรัง ต่อสำนักงานคณะกรรมการ ก.ล.ต. ตามมาตรา 59 แห่ง พ.ร.บ. หลักทรัพย์
    และจัดส่งสำเนารายงานนี้ให้แก่บริษัทในวันเดียวกับวันที่ส่งรายงานต่อสำนักงานคณะกรรมการ
    ก.ล.ต.
    รวมถึงให้บุคคลที่เกี่ยวข้องมีหน้าที่รายงานต่อตลาดหลักทรัพย์สิงคโปร์ตามข้อกำหนดของตลาดหลักทรัพย์แห่งประเทศสิงคโปร์

3.  กรรมการและผู้บริหารของ บมจ. ศรีตรัง และบริษัทย่อย
    ที่ได้รับทราบข้อมูลภายในที่เป็นสาระสำคัญซึ่งมีผลต่อการเปลี่ยนแปลงราคาหลักทรัพย์ต้องใช้ความระมัดระวังในการซื้อขายหลักทรัพย์ของบริษัทในช่วง
    1 เดือนก่อนที่งบการเงินหรือข้อมูลภายในนั้นจะเปิดเผยต่อสาธารณชนและในช่วงระยะเวลา
    24 ชั่วโมงภายหลังจากที่ข้อมูลภายในของบริษัทได้เปิดเผยต่อสาธารณชนแล้ว
    ผู้ที่เกี่ยวข้องกับข้อมูลภายในต้องไม่เปิดเผยข้อมูลนั้นให้ผู้อื่นทราบจนกว่าจะได้มีการแจ้งข้อมูลนั้นให้แก่ตลาดหลักทรัพย์ฯ
    และ/หรือ ตลาดหลักทรัพย์สิงคโปร์แล้ว
    มาตรการลงโทษหากมีการกระทำการฝ่าฝืนระเบียบปฏิบัติดังกล่าวข้างต้น
    บริษัทถือเป็นความผิดทางวินัยตามข้อบังคับการทำงานของ บมจ. ศรีตรัง

4.  ห้ามมิให้กรรมการ ผู้บริหาร พนักงาน และลูกจ้างของ บมจ. ศรีตรัง ใช้ข้อมูลภายในของ
    บมจ. ศรีตรัง ที่มีหรืออาจมีผลกระทบต่อการเปลี่ยนแปลงราคาของหลักทรัพย์ของ บมจ.
    ศรีตรัง ซึ่งยังมิได้เปิดเผยต่อสาธารณชน ซึ่งตนได้ล่วงรู้มาในตำแหน่งหรือฐานะเช่นนั้น
    มาใช้เพื่อการซื้อหรือขายหรือเสนอซื้อหรือเสนอขาย หรือชักชวนให้บุคคลอื่นซื้อหรือขาย
    หรือเสนอซื้อหรือเสนอขายซึ่งหุ้นหรือหลักทรัพย์อื่น (ถ้ามี) ของ บมจ. ศรีตรัง
    ไม่ว่าทั้งทางตรงหรือทางอ้อม ในประการที่น่าจะเกิดความเสียหายแก่ บมจ. ศรีตรัง
    ไม่ว่าทั้งทางตรงหรือทางอ้อม
    และไม่ว่าการกระทำดังกล่าวจะทำเพื่อประโยชน์ต่อตนเองหรือผู้อื่น
    หรือนำข้อเท็จจริงเช่นนั้นออกเปิดเผยเพื่อให้ผู้อื่นกระทำดังกล่าว
    โดยตนได้รับผลประโยชน์ตอบแทนหรือไม่ก็ตาม

กรรมการและพนักงานของ บมจ. ศรีตรัง
จะต้องปฏิบัติตามกฎหมายที่เกี่ยวข้องกับข้อห้ามการซื้อขายหลักทรัพย์โดยใช้ข้อมูลภายในไม่ว่าจะเป็นในช่วงระยะเวลาที่อนุญาตให้ซื้อขายหลักทรัพย์ก็ตาม
นอกจากนี้ กรรมการและพนักงานของ บมจ. ศรีตรัง ถูกคาดหวังว่าจะไม่ซื้อขายหุ้นของ บมจ.
ศรีตรัง เพื่อการเก็งกำไรในระยะสั้น

8.7.2 หลักการกำกับดูแลกิจการที่ดีภายใต้หลักการการกำกับดูแลกิจการปี 2005 (Code of
Corporate Governance)

การปฏิบัติงานของคณะกรรมการบริษัท

หลักเกณฑ์ที่ 1: ประสิทธิภาพของคณะกรรมการบริษัทในการนำและควบคุมบริษัท

บทบาทหน้าที่ของคณะกรรมการบริษัทเป็นไปตามที่ระบุไว้ในหัวข้อ
“ขอบเขตอำนาจหน้าที่ของคณะกรรมการ บมจ. ศรีตรัง”
และสมาชิกภาพและการเข้าประชุมของกรรมการแต่ละรายในการประชุมคณะกรรมการ
และคณะกรรมการชุดย่อยที่จัดในปี 2552 และ ปี 2553 ได้เปิดเผยไว้ในตารางภายใต้หัวข้อ
“รายละเอียดการเข้าประชุมคณะกรรมการ และ คณะกรรมการชุดย่อย”

องค์ประกอบและแนวทางปฏิบัติของคณะกรรมการบริษัท

หลักเกณฑ์ที่ 2: ความแข็งแกร่งและเป็นอิสระของคณะกรรมการบริษัท

องค์ประกอบของ บมจ. ศรีตรัง เป็นไปตามที่ระบุไว้ในหัวข้อ
“ขอบเขตอำนาจหน้าที่ของคณะกรรมการ บมจ. ศรีตรัง –
องค์ประกอบและการแต่งตั้งคณะกรรมการ บมจ. ศรีตรัง” ทั้งนี้
คณะกรรมการสรรหาจะนำปัจจัยต่างๆ ที่ระบุไว้ในหัวข้อ “การคัดเลือกกรรมการอิสระ”
มาใช้ในการพิจารณาความเป็นอิสระ นอกจากนี้
คณะกรรมการสรรหายังสอบทานผู้ที่ได้รับการเสนอชื่อให้เป็นกรรมการซึ่งได้ออกตามวาระให้กลับเข้าดำรงตำแหน่งใหม่ซึ่งได้เปิดเผยไว้ในหัวข้อ
“ขอบเขตอำนาจหน้าที่ และความรับผิดชอบของคณะกรรมการสรรหา”

ทั้งนี้ ประวัติโดยย่อของกรรมการ บมจ. ศรีตรัง แต่ละท่านถูกระบุไว้ในหัวข้อ
“คณะกรรมการบริษัท” ของรายงานประจำปีฉบับนี้

ประธานกรรมการและกรรมการผู้จัดการ

หลักเกณฑ์ที่ 3:
ประธานกรรมการและกรรมการผู้จัดการเป็นคนละคนเพื่อทำให้มั่นใจได้ว่ามีการถ่วงดุลอำนาจอย่างเหมาะสม
มีความรับผิดชอบที่มากขึ้น และทำให้คณะกรรมการมีความเป็นอิสระในการตัดสินใจที่มากขึ้น

นายไวยวุฒิ สินเจริญกุล ดำรงตำแหน่งประธานกรรมการและกรรมการผู้จัดการของ บมจ. ศรีตรัง

คณะกรรมการเชื่อว่านายไวยวุฒิ สินเจริญกุล ควรเป็นผู้นำของกลุ่มบริษัทฯ
ต่อไปโดยดำรงตำแหน่งเป็นประธานกรรมการและกรรมการผู้จัดการ ทั้งนี้ นายไวยวุฒิ สินเจริญกุล
บริหารกิจการของกลุ่มบริษัทฯ (day-to-day operations) ในฐานะกรรมการผู้จัดการ
และมีความรับผิดชอบในการกำหนดทิศทางกลยุทธ์ และการเจริญเติบโตของกลุ่มบริษัทฯ นอกจากนี้
นายไวยวุฒิ สินเจริญกุล
ในฐานะประธานกรรมการสามารถทำให้แน่ใจได้ว่าการประชุมคณะกรรมการจะจัดทุกครั้งเมื่อมีความจำเป็น
และวาระในการประชุมจะได้รับการหารือกับกรรมการท่านอื่น
รวมทั้งยังทำให้แน่ใจได้ว่ากรรมการทุกท่านจะได้รับข้อมูลที่ครบถ้วน ถูกต้อง
และได้รับภายในเวลาที่เหมาะสมเป็นประจำ

คณะกรรมการมีความรับผิดชอบ และมีการตัดสินใจที่เป็นอิสระเนื่องจากปัจจัยต่างๆ ดังต่อไปนี้

-   คณะกรรมการมีความเห็นว่า บมจ. ศรีตรัง
    มีการป้องกันและตรวจสอบที่เพียงพอที่ให้ความแน่ใจได้ว่าผู้บริหารมีความรับผิดต่อคณะกรรมการโดยรวม
    นอกจากนี้ คณะกรรมการสรรหา คณะกรรมการพิจารณาค่าตอบแทน
    และคณะกรรมการตรวจสอบยังดำรงตำแหน่งโดยกรรมการอิสระ

-   กรรมการอิสระทุกท่านมีส่วนร่วมในการประชุมคณะกรรมการอย่างสม่ำเสมอ
    โดยมีการสอบถามข้อสมมุติฐานและข้อเสนอของผู้บริหารในทุกเรื่องที่มีผลกระทบต่อธุรกรรมและธุรกิจของกลุ่มบริษัทฯ

-   การแต่งตั้งนายประกอบ วิศิษฐ์กิจการ เป็นกรรมการอิสระ (Lead Independent
    Director) เพื่อเป็นช่องทางให้ผู้ถือหุ้นสามารถติดต่อได้เพื่อตอบข้อสงสัยต่างๆ
    ที่มีที่ไม่สามารถสอบถามผ่านทางประธานกรรมการหรือกรรมการผู้จัดการ
    หรือเป็นกรณีที่ไม่เหมาะสมที่จะสอบถามผ่านช่องทางดังกล่าว นอกจากนี้ กรรมการอิสระ
    (Lead Independent Director)
    ยังเป็นช่องทางหลักในการประสานงานระหว่างกรรมการอิสระและประธานกรรมการในเรื่องที่มีความอ่อนไหว
    (sensitive issues)

สมาชิกภาพของคณะกรรมการบริษัท

หลักเกณฑ์ที่ 4: กระบวนการในการแต่งตั้งกรรมการใหม่อย่างเป็นทางการและโปร่งใส

คณะกรรมการสรรหาประกอบด้วยกรรมการอิสระเป็นส่วนใหญ่ ซึ่งรวมถึงประธานกรรมการสรรหา
โดยคณะกรรมการสรรหาประกอบด้วยนายเกรียง ยรรยงดิลก นายสมัชชา โพธิ์ถาวร และนายกิติชัย
สินเจริญกุล โดยมีนายเกรียง ยรรยงดิลก เป็นประธานกรรมการสรรหา ทั้งนี้
หน้าที่และความรับผิดชอบของคณะกรรมการสรรหาถูกระบุไว้ในหัวข้อ “คณะกรรมการสรรหา -
ขอบเขตอำนาจหน้าที่ และความรับผิดชอบของคณะกรรมการสรรหา”

กระบวนการในการคัดเลือกกรรมการ การเสนอชื่อกรรมการ การแต่งตั้งกรรมการ
และการแต่งตั้งให้กลับมาดำรงตำแหน่งใหม่ของกรรมการ บมจ. ศรีตรัง
ตามที่กำหนดไว้ในข้อบังคับบริษัทได้ระบุไว้ในหัวข้อ “องค์ประกอบและการแต่งตั้งคณะกรรมการ
บมจ. ศรีตรัง” และ “การสรรหากรรมการและผู้บริหาร” สำหรับปัจจัยต่างๆ
ที่ใช้ประกอบการพิจารณาคัดเลือกกรรมการอิสระ โปรดดูหัวข้อ “การคัดเลือกกรรมการอิสระ -
คุณสมบัติของกรรมการอิสระ” ทั้งนี้ กรรมการอิสระจะไม่อยู่ภายใต้การควบคุมของผู้ใด
และถูกควบคุมโดยสถานการณ์ใดๆ

กรรมการที่ออกจากตำแหน่งตามวาระมีสิทธิได้รับเลือกตั้งใหม่
โดยกรรมการจะออกจากตำแหน่งตามวาระทุกปี
โดยกรรมการที่อยู่ในตำแหน่งนานที่สุดนับจากวันที่ได้รับการแต่งตั้งให้กลับมาดำรงตำแหน่ง
หรือได้รับการแต่งตั้งนั้นเป็นผู้ออกจากตำแหน่ง
รายละเอียดการลาออกและการเลือกตั้งกรรมการที่ออกตามวาระกลับเข้าดำรงตำแหน่งอยู่ในหัวข้อ
“การลาออกและการเลือกตั้งกรรมการที่ออกตามวาระกลับเข้าดำรงตำแหน่ง”

รายละเอียดการดำรงตำแหน่งกรรมการ หรือประธานกรรมการของกรรมการ บมจ. ศรีตรัง
ในบริษัทจดทะเบียนอื่น ทั้งในปัจจุบัน และสามปีย้อนหลัง มีดังต่อไปนี้

  ------------------- -------------------------------- ---------------------------
  ชื่อ                  ตำแหน่ง                           ชื่อบริษัท

  นายประกอบ วิศิษฐ์กิจการ กรรมการและประธานกรรมการตรวจสอบ   บมจ. เออาร์ไอพี

                      กรรมการและประธานกรรมการตรวจสอบ   บมจ. ปูนซีเมนต์นครหลวง

  นายเนียว อา แชบ      กรรมการบริหาร                     Tan Chong International
                                                       Limited
  ------------------- -------------------------------- ---------------------------

ผลการปฏิบัติงานของคณะกรรมการบริษัท

หลักเกณฑ์ที่ 5: การประเมินประสิทธิภาพของคณะกรรมการบริษัทโดยรวม
และความทุ่มเทของกรรมการแต่ละรายเพื่อให้คณะกรรมการบริษัทมีประสิทธิภาพ

รายละเอียดเกี่ยวกับการประเมินประสิทธิภาพของกรรมการโดยคณะกรรมการสรรหาถูกระบุไว้ในหัวข้อ
“ขอบเขตอำนาจหน้าที่ และความรับผิดชอบของคณะกรรมการสรรหา” และ
“การสรรหากรรมการและผู้บริหาร”

การเข้าถึงข้อมูล

หลักเกณฑ์ที่ 6: กรรมการควรได้รับข้อมูลที่ครบถ้วน ถูกต้อง และได้รับภายในเวลาที่เหมาะสม

คณะกรรมการสามารถเข้าถึงผู้บริหารระดับสูงและเลขานุการบริษัทได้อย่างเป็นอิสระตลอดเวลา
ผู้บริหารได้ให้ข้อมูลตามที่ได้รับการร้องขอจากคณะกรรมการอย่างทันท่วงที
และรายงานให้คณะกรรมการทราบถึงเหตุการณ์และรายการต่างๆ ที่มีความสำคัญที่เกิดขึ้น นอกจากนี้
ก่อนการประชุม กรรมการทุกคนได้รับวาระการประชุม
และเอกสารการประชุมในเวลาที่เพียงพอเพื่อที่กรรมการจะได้มีเวลาเพียงพอในการซักถามข้อสงสัยต่างๆ
ทั้งนี้ ผู้บริหารได้มีการหารือกับกรรมการตามความจำเป็น และความเหมาะสม

บทบาทหน้าที่ของเลขานุการอยู่ภายใต้หัวข้อ “เลขานุการบริษัท”

กรรมการอาจปฏิบัติหน้าที่เป็นกลุ่มหรือเป็นรายบุคคล และเมื่อมีความจำเป็นจะให้บริษัทฯ
แต่งตั้งผู้ที่มีความเชี่ยวชาญที่เป็นบุคคลภายนอกมาให้คำแนะนำ

ค่าตอบแทนต่างๆ

หลักเกณฑ์ที่ 7:
กระบวนการที่โปร่งใสและเป็นทางการสำหรับการกำหนดนโยบายการจ่ายค่าตอบแทนผู้บริหาร

หลักเกณฑ์ที่ 8: ค่าตอบแทนกรรมการควรอยู่ในระดับที่เหมาะสมแต่ไม่มากเกินความจำเป็น

หลักเกณฑ์ที่ 9: การเปิดเผยนโยบายการจ่ายค่าตอบแทน ระดับและส่วนผสมของค่าตอบแทน
และกระบวนการในการกำหนดค่าตอบแทน

คณะกรรมการพิจารณาค่าตอบแทนประกอบด้วยกรรมการที่ไม่ได้เป็นผู้บริหารและกรรมการอิสระทั้งหมด
ซึ่งประกอบด้วยนายประกอบ วิศิษฐ์กิจการ นายเกรียง ยรรยงดิลก และนายสมัชชา โพธิ์ถาวร
โดยมีนายประกอบ วิศิษฐ์กิจการ เป็นประธานคณะกรรมการพิจารณาค่าตอบแทน

หน้าที่และความรับผิดชอบของคณะกรรมการพิจารณาค่าตอบแทนถูกระบุไว้ในหัวข้อ
“ขอบเขตอำนาจหน้าที่และความรับผิดชอบของคณะกรรมการพิจารณาค่าตอบแทน” ทั้งนี้
คำแนะนำของคณะกรรมการพิจารณาค่าตอบแทนจะถูกนำเสนอให้คณะกรรมการเพื่อทำการรับรอง
(endorsement) เรื่องต่างๆ เกี่ยวกับค่าตอบแทนซึ่งรวมถึงแต่ไม่จำกัดเฉพาะ
ค่าตอบแทนกรรมการ เงินเดือน เบี้ยเลี้ยง เงินโบนัส ออปชั่น และค่าตอบแทนอื่นๆ
ไม่ว่าจะเป็นในรูปแบบใดก็ตาม จะอยู่ภายใต้การพิจารณาของคณะกรรมการพิจารณาค่าตอบแทน

โปรดดูหัวข้อ “ค่าตอบแทนผู้บริหาร” สำหรับรายละเอียดเพิ่มเติมเกี่ยวกับค่าตอบแทนของกรรมการ
ผู้บริหาร และพนักงานที่เป็นบุคคลที่มีความสัมพันธ์ทางครอบครัวโดยตรงของกรรมการ

ความรับผิดชอบและการตรวจสอบ

หลักเกณฑ์ที่ 10: คณะกรรมการควรนำเสนอผลประกอบการ ตำแหน่ง
และการคาดการณ์ของบริษัทในรูปแบบที่เข้าใจได้ง่าย และสมดุล

คณะกรรมการได้กำหนดนโยบายเกี่ยวกับการเปิดเผยและความโปร่งใสในการประกอบกิจการของ
บมจ. ศรีตรัง โดยคงไว้ซึ่งประโยชน์ในทางการค้าของ บมจ. ศรีตรัง ทั้งนี้ บมจ. ศรีตรัง
รายงานข้อมูลทางการเงินทุกไตรมาส และนำเสนอข้อมูลทางการเงินในรูปแบบที่สมดุล
และเข้าใจได้ง่าย

บมจ. ศรีตรัง เผยแพร่ข้อมูลทางการเงิน และข้อมูลอื่นๆ
ที่มีความอ่อนไหวทางราคาให้ผู้ถือหุ้นทราบผ่านเว็บไซต์ของตลาดหลักทรัพย์สิงคโปร์ www.sgx.com
(SGXNET) และเว็บไซต์ของตลาดหลักทรัพย์ฯ เปิดเผยต่อตลาดหลักทรัพย์สิงคโปร์
และตลาดหลักทรัพย์ฯ ตามที่กำหนด ผ่านทางการแถลงข่าว ผ่านทางเว็บไซต์ของ บมจ. ศรีตรัง
และสื่ออื่นๆ รวมถึงการประชุมนักวิเคราะห์ ทั้งนี้ ข้อมูลใดๆ
ที่เผยแพร่ผ่านทางเว็บไซต์ของตลาดหลักทรัพย์ใด
ก็จะได้รับการเผยแพร่ในอีกตลาดหลักทรัพย์หนึ่งพร้อมกันเพื่อให้ความเท่าเทียมกันในข้อมูลแก่ผู้ถือหุ้นในทั้งสองตลาดหลักทรัพย์

บมจ. ศรีตรัง จะจัดประชุมนักลงทุน (Investor Forum)
เป็นประจำทุกปีที่สิงคโปร์เพื่อให้ผู้ถือหุ้นใต้ CDP ได้พบกับกรรมการของ บมจ. ศรีตรัง ทั้งนี้
คณะกรรมการที่เข้าร่วมประชุมนักลงทุน (Investor Forum) จะประกอบด้วย
กรรมการที่เป็นผู้บริหารสามท่าน และกรรมการอิสระสองท่าน เป็นอย่างน้อย
โดยผู้ถือหุ้นจะได้รับโอกาสในการทราบถึงผลประกอบการของ บมจ. ศรีตรัง
และสามารถที่จะซักถามข้อสงสัยใดๆ โดยตรงกับกรรมการที่เข้าร่วมประชุม

หลักเกณฑ์ที่ 11:
การจัดตั้งคณะกรรมการตรวจสอบพร้อมกับการกำหนดบทบาทหน้าที่เป็นลายลักษณ์อักษร

คณะกรรมการตรวจสอบประกอบด้วยกรรมการที่ไม่ได้เป็นผู้บริหาร ซึ่งคือ นายประกอบ วิศิษฐ์กิจการ
นายเกรียง ยรรยงดิลก และนายสมัชชา โพธิ์ถาวร โดยมีนายประกอบ วิศิษฐ์กิจการ
เป็นประธานกรรมการตรวจสอบ

คณะกรรมการตรวจสอบจะประชุมทุกไตรมาส และมีหน้าที่และความรับผิดชอบตามที่ระบุไว้ในหัวข้อ
“ขอบเขตอำนาจหน้าที่และความรับผิดชอบของคณะกรรมการตรวจสอบ”

ผู้สอบบัญชีของ บมจ. ศรีตรัง ไม่ได้ให้บริการอื่น (Non-audit services) ดังนั้น บมจ. ศรีตรัง
จึงไม่มีการจ่ายค่าบริการอื่น (Non-audit fees) ให้แก่ผู้สอบบัญชี

การควบคุมภายในและการตรวจสอบภายใน

หลักเกณฑ์ที่ 12: ระบบการควบคุมภายในที่ดี

หลักเกณฑ์ที่ 13: ระบบการตรวจสอบภายในที่เป็นอิสระ

บริษัทฯ ให้ความสำคัญต่อระบบการควบคุมภายใน การบริหารความเสี่ยง
และการกำกับดูแลผลการดำเนินงานของบริษัทฯ เพื่อให้คณะกรรมการบริหาร
และพนักงานทุกคนมีบทบาทและความรับผิดชอบร่วมกันเพื่อให้ทุกคนมีเป้าหมายเดียวกัน

ระบบการตรวจสอบภายในที่เป็นอิสระ

หน่วยงานตรวจสอบภายในของบริษัทฯ เป็นหน่วยงานอิสระที่รายงานตรงต่อคณะกรรมการตรวจสอบ
ซึ่งหน่วยงานตรวจสอบภายในจะทำหน้าที่ตรวจประเมินการควบคุมภายในตามแผนการตรวจสอบประจำปี
รวมทั้งสนับสนุนให้เกิดระบบการบริหารความเสี่ยง และการให้คำแนะนำทางด้านต่างๆ
โดยหน่วยงานตรวจสอบภายในได้ยึดถือมาตรฐานการปฏิบัติงานตามวิชาชีพการตรวจสอบภายใน
(Standard for the Professional Practice of Internal Auditing)
เป็นกรอบหรือแนวทางในการปฏิบัติงาน ที่มุ่งเน้นให้มีการปฏิบัติงานมีความเป็นอิสระ เที่ยงธรรม
และสอดคล้องกับมาตรฐานสากล เพื่อให้ได้งานตรวจสอบที่มีคุณภาพ นอกจากนี้
การพัฒนาและฝึกอบรมเจ้าหน้าที่ตรวจสอบภายในรวมอยู่ในมาตรฐานดังกล่าวด้วย

หน่วยงานตรวจสอบภายในของบริษัทฯ สามารถเข้าถึงข้อมูลทั้งหมดของบริษัทฯ
โดยไม่ถูกห้ามเพื่อที่จะได้ปฏิบัติงานตรวจสอบภายใน
โดยหน่วยงานตรวจสอบจะทำหน้าที่ตรวจประเมินการควบคุมภายในตามแผนการตรวจสอบประจำปีและให้คำแนะนำในการพัฒนาระบบตรวจสอบภายใน
ทั้งนี้ จะพิจารณาเรื่องความเสี่ยงทางธุรกิจและความเสี่ยงจากการดำเนินงานเป็นหลัก

คณะกรรมการตรวจสอบจะสอบทานผลการดำเนินงานและความเพียงพอของระบบงานตรวจสอบภายในอย่างต่อเนื่อง
นอกจากนี้
คณะกรรมการตรวจสอบอาจให้คำแนะนำในการพัฒนาระบบการควบคุมภายในและระบบการตรวจสอบภายในให้แก่คณะกรรมการ

การบริหารความเสี่ยง

ความเสี่ยงต่างๆ

เนื่องจากบริษัทฯ ประกอบธุรกิจผลิตยางธรรมชาติจำหน่ายให้แก่ลูกค้าทั่วโลก บริษัทฯ
จึงมีความเสี่ยงทางการเงินหลากหลายประเภท เช่น
ความเสี่ยงเกี่ยวกับอัตราแลกเปลี่ยนเงินตราต่างประเทศ ความเสี่ยงเกี่ยวกับอัตราดอกเบี้ย
ความเสี่ยงด้านเครดิตและความเสี่ยงคู่ค้า และความเสี่ยงเกี่ยวกับสภาพคล่อง บริษัทฯ
ได้ทำสัญญาซื้อขายล่วงหน้าแบบฟอร์เวิร์ดและสัญญาตราสารสิทธิ (Option)
รวมทั้งสัญญาแลกเปลี่ยนอัตราดอกเบี้ยเพื่อป้องกันความเสี่ยงบางประการของบริษัทฯ

บริษัทฯ ได้บริหารและจัดการความเสี่ยงเกี่ยวกับกิจกรรมทางธุรกิจของบริษัทฯ
อย่างเป็นประจำโดยการบริหารของทีมงานบริหารความเสี่ยงที่มีประสบการณ์ ซึ่งมีหน้าที่ตรวจสอบ
ประเมิน จัดการ และควบคุมความเสี่ยงดังกล่าว

ความเสี่ยงเกี่ยวกับอัตราแลกเปลี่ยนเงินตราต่างประเทศ

บริษัทฯ มีความเสี่ยงเกี่ยวกับอัตราแลกเปลี่ยนเงินตราต่างประเทศเนื่องจากบริษัทฯ
ประกอบธุรกิจโดยใช้เงินสกุลรูเปียห์อินโดนีเซีย และดอลล่าร์สหรัฐฯ
ความเสี่ยงเกี่ยวกับอัตราแลกเปลี่ยนเงินตราต่างประเทศนี้ส่วนใหญ่เกิดจากการที่สกุลเงินของรายได้จากการขายและต้นทุนของบริษัทฯ
แตกต่างกัน ทั้งนี้ เนื่องจากบริษัทฯ นำเสนองบการเงินของบริษัทฯ ในสกุลเงินบาท บริษัทฯ
จึงได้รับประโยชน์ในกรณีที่เงินดอลล่าร์สหรัฐฯ แข็งค่าเมื่อเทียบกับเงินบาท บริษัทฯ
จะบริหารจัดการความเสี่ยงเกี่ยวกับอัตราแลกเปลี่ยนเงินตราต่างประเทศผ่านการทำสัญญาซื้อขายล่วงหน้าแบบฟอร์เวิร์ด
และสัญญาตราสารสิทธิ (Option)

นอกจากนี้ บริษัทฯ
ยังมีความเสี่ยงจากการแปลงเงินตราต่างประเทศในลักษณะที่เกี่ยวกับการลงทุนเพื่อการดำเนินกิจการในต่างประเทศด้วย
อย่างไรก็ดี บริษัทฯ ไม่ได้ป้องกันความเสี่ยงดังกล่าวเนื่องจากฝ่ายบริหารของบริษัทฯ
เชื่อว่าความเสี่ยงดังกล่าวไม่มีนัยสำคัญเนื่องจากการลงทุนในการดำเนินการต่างประเทศของบริษัทฯ
เป็นการลงทุนในระยะยาว

ความเสี่ยงด้านราคา

ราคาสินค้าโภคภัณฑ์โดยทั่วไปซึ่งรวมถึงยางธรรมชาตินั้นมีความผันผวน และบริษัทฯ
มีความเสี่ยงต่อความผันผวนของราคายางธรรมชาติเช่นเดียวกันกับคู่แข่งรายอื่นๆ
ในอุตสาหกรรมยางธรรมชาติ เพื่อเป็นการลดความเสี่ยงดังกล่าว บริษัทฯ
เฝ้าสังเกตอุปสงค์และอุปทานของยางธรรมชาติและราคาผลิตภัณฑ์ยางธรรมชาติ บริษัทฯ
สามารถทำธุรกรรมการขายผลิตภัณฑ์ยางธรรมชาติได้ทั้งแบบส่งมอบทันที
และแบบสัญญาระยะยาวเนื่องจากบริษัทฯ
มีความสัมพันธ์ที่ยาวนานกับฐานลูกค้าที่หลากหลายและมีอำนาจต่อรองต่อผู้ซื้อ ทั้งนี้
โดยขึ้นอยู่กับปัจจัยหลายประการซึ่งรวมถึงราคายางธรรมชาติด้วยนั้น ในกรณีที่บริษัทฯ
ไม่สามารถขายผลิตภัณฑ์ยางธรรมชาติของบริษัทฯ ได้ บริษัทฯ
อาจป้องกันความเสี่ยงโดยการเข้าทำสัญญาซื้อขายยางล่วงหน้าแบบฟิวเจอร์

ความเสี่ยงของอัตราดอกเบี้ย

บริษัทฯ มีเงินกู้ทั้งประเภทอัตราดอกเบี้ยคงที่และลอยตัว
ความเสี่ยงของอัตราดอกเบี้ยหมายความรวมถึงความเสี่ยงของบริษัทฯ
ที่เกิดจากความผันผวนของอัตราดอกเบี้ยของเงินกู้ที่กลุ่มบริษัทฯ เป็นผู้กู้ บริษัทฯ
บริหารจัดการความเสี่ยงของอัตราดอกเบี้ยโดยพยายามกำหนดให้เงินกู้ส่วนมากของบริษัทฯ
มีระยะเวลาตามความจำเป็นที่จะต้องใช้ในช่วงเวลานั้นๆ
และพิจารณาแนวโน้มของอัตราดอกเบี้ยในช่วงเวลาขณะดังกล่าว

ความเสี่ยงด้านเครดิตและความเสี่ยงคู่ค้า

ยอดขายจำนวนมากของบริษัทฯ เป็นการขายให้แก่ลูกค้าในหลายประเทศในทวีปเอเชีย เช่น
สาธารณรัฐประชาชนจีน อินเดีย สิงคโปร์ ญี่ปุ่น เกาหลี และลูกค้าในสหรัฐอเมริกาและทวีปยุโรป
ซึ่งในการขายดังกล่าวบริษัทฯ
จะให้ลูกค้าเปิดเล็ตเตอร์ออฟเครดิตหรือขอให้มีการชำระเงินสดทันทีที่ส่งมอบเอกสารแสดงกรรมสิทธิ์ในสินค้า
ดังนั้น บริษัทฯ
จึงมีความเสี่ยงด้านเครดิตและความเสี่ยงคู่ค้าที่เกิดจากการประกอบธุรกิจตามปกติในกรณีที่ลูกค้าหรือคู่สัญญาของบริษัทฯ
ไม่ปฏิบัติหน้าที่ตามสัญญา เพื่อเป็นการลดความเสี่ยงดังกล่าว บริษัทฯ
จะทำธุรกรรมกับคู่สัญญาภายหลังจากที่บริษัทฯ ได้ประเมินความน่าเชื่อถือของคู่สัญญานั้นๆ แล้วเท่านั้น
ทั้งนี้ โดยที่บริษัทฯ
จะได้นำเอาประวัติการทำธุรกรรมในอดีตกับคู่สัญญานั้นและฐานะทางการเงินของคู่สัญญานั้นๆ
เป็นปัจจัยในการพิจารณาด้วย นอกจากนี้ บริษัทฯ ยังตรวจสอบการใช้วงเงินสินเชื่อที่บริษัทฯ
ได้กำหนดให้คู่สัญญานั้นๆ อยู่เป็นประจำอีกด้วย โดยเฉพาะกับคู่สัญญาที่บริษัทฯ
เห็นว่ามีความเสี่ยงต่อการผิดนัดชำระหนี้สูง ยิ่งไปกว่านั้น สำหรับการขายยังสาธารณรัฐประชาชนจีน
บริษัทฯ
มักจะเรียกร้องให้มีการชำระเงินสดทันทีที่ส่งมอบสินค้าและอาจจะให้สินเชื่อแก่ลูกค้ารายสำคัญโดยพิจารณาเป็นรายๆ
ไป

บริษัทฯ มีความเสี่ยงด้านเครดิตที่เกี่ยวกับการฝากเงินสดและตราสารอนุพันธ์ทางการเงินซึ่งบริษัทฯ
ทำกับสถาบันการเงินหลายแห่ง บริษัทฯ
ประเมินความน่าเชื่อถือของธนาคารและสถาบันการเงินที่บริษัทฯ เข้าทำธุรกรรมด้วยและบริษัทฯ
ลดความเสี่ยงโดยการฝากเงินไว้กับธนาคารและสถาบันการเงินหลายแห่ง

ความเสี่ยงด้านสภาพคล่อง

วงจรของเงินทุนหมุนเวียนสำหรับผลิตภัณฑ์ยางธรรมชาติที่บริษัทฯ เป็นผู้ผลิต
นับตั้งแต่ขั้นตอนการซื้อวัตถุดิบถึงรับชำระค่าสินค้าจากลูกค้า มีระยะเวลาประมาณ 2 ถึง 4 เดือน
ดังนั้น บริษัทฯ จึงหมั่นตรวจสอบสภาพคล่องของบริษัทฯ เพื่อให้แน่ใจได้ว่าบริษัทฯ
มีเงินสดเพียงพอต่อความต้องการในการดำเนินกิจการและสามารถรักษาระดับสภาพคล่องตามเงื่อนไขของสัญญากู้ที่ยังไม่ได้เบิกถอนเงินตามสัญญาไว้ได้อยู่เสมอเพื่อที่จะได้ใช้ประโยชน์ตามเงินกู้หรือคำรับรองที่บริษัทฯ
ให้ไว้ตามสัญญาเงินกู้ นอกจากนี้ บริษัทฯ
เชื่อว่าเมื่อพิจารณาจากความต้องการของผลิตภัณฑ์ยางธรรมชาติในระดับโลกแล้ว บริษัทฯ
มีตลาดที่พร้อมรองรับสินค้าคงเหลือของบริษัทฯ และบริษัทฯ
มีศักยภาพที่สามารถขายสินค้าดังกล่าวได้ทันเวลาเมื่อบริษัทฯ มีความต้องการใช้เงินในคราวจำเป็น

ระบบการควบคุมภายใน

รายละเอียดดังต่อไปนี้ เป็นสรุปสาระสำคัญของระบบการควบคุมภายใน
และการตรวจสอบภายในของ บมจ. ศรีตรัง

-   ระบบการควบคุมการปฏิบัติงานของฝ่ายบริหาร คณะกรรมการ บมจ. ศรีตรัง
    กำหนดเป้าหมายการดำเนินธุรกิจประจำปีของ บมจ. ศรีตรัง
    โดยได้มีการกำหนดพันธกิจที่ชัดเจน
    เพื่อให้มีการจัดทำแผนดำเนินงานในแต่ละหน่วยงานให้สอดคล้องเป็นแนวทางเดียวกัน
    และให้มีการกำหนดตัวชี้วัดผลการดำเนินงาน ทั้งทางด้านกำไรขาดทุนทางการเงิน
    ผลการปฏิบัติงาน ความพึงพอใจของลูกค้า เป็นต้น โดยมีการกำกับดูแล
    และติดตามอย่างต่อเนื่องเป็นประจำทุกเดือน

-   การประเมินความเสี่ยง บมจ. ศรีตรัง
    คำนึงถึงความเปลี่ยนแปลงของสภาวะแวดล้อมทั้งภายนอกและภายใน
    ที่ก่อให้เกิดความเสี่ยงและมีผลกระทบต่อ บมจ. ศรีตรัง
    ดังนั้นจึงมีการประเมินและติดตามความเสี่ยงตลอดเวลาในการปฏิบัติงาน
    โดยแต่ละหน่วยงานจะบริหารงานโดยนำความเสี่ยงมาประเมิน
    และทำการแก้ไขในระดับการทำงานปกติ
    อีกทั้งได้กำหนดให้มีการประชุมหารือกันในระดับผู้บริหารเพื่อประเมินสถานการณ์
    และกำหนดกลยุทธ์ในการดำเนินงานเพื่อรองรับความเสี่ยงที่อาจเกิดขึ้นเป็นประจำทุกเดือน

-   การควบคุม บมจ. ศรีตรัง มีการกำหนดมาตรการ และแนวทางการปฏิบัติไว้อย่างชัดเจน
    โดยกำหนดเป็นคำสั่ง ระเบียบในการปฏิบัติ อำนาจการอนุมัติ และวิธีการปฏิบัติงาน
    เพื่อให้ผู้บริหารและพนักงานทุกระดับต้องปฏิบัติตามเป็นไปในแนวทางเดียวกัน

-   สารสนเทศและการสื่อสารข้อมูล บมจ. ศรีตรัง มีการจัดระบบสารสนเทศที่เหมาะสมทั้งใน
    Internet Website และ Intranet Website ของ บมจ. ศรีตรัง โดย Internet
    Website เพื่อให้ผู้ถือหุ้น นักลงทุน และบุคคลทั่วไป ได้สามารถรับข้อมูลที่สำคัญเกี่ยวกับ บมจ.
    ศรีตรัง อย่างสม่ำเสมอ
    อีกทั้งยังเป็นอีกช่องทางหนึ่งในการติดต่อสื่อสารในกรณีที่มีข้อสงสัยหรือข้อเสนอแนะจากผู้ถือหุ้น
    นักลงทุน หรือบุคคลทั่วไป ส่วนระบบ Intranet Website
    เป็นระบบเพื่อใช้ในการสื่อสารภายในกลุ่มบริษัทฯ ซึ่งทำให้การติดต่อสื่อสารเป็นไปอย่างถูกต้อง
    รวดเร็วและทั่วถึง รวมทั้งยังใช้เป็นแหล่งเผยแพร่
    หรือแลกเปลี่ยนความรู้ที่มีผลต่อการเพิ่มประสิทธิภาพและประสิทธิผลต่อการดำเนินงานของกลุ่มบริษัทฯ
    อีกด้วย

-   การติดตามและประเมินผล หน่วยงานต่างๆ ของบริษัทฯ
    จะรายงานผลการดำเนินงานเป็นประจำทุกเดือนให้ฝ่ายบริหารทราบ
    โดยหน่วยงานตรวจสอบภายในจะทำการตรวจสอบหน่วยงานต่างๆ เป็นประจำ
    และรายงานต่อคณะกรรมการตรวจสอบอย่างน้อยทุกไตรมาส

-   การรายงาน ผู้จัดการโรงงานผลิตยางธรรมชาติของบริษัทฯ
    แต่ละแห่งต้องจัดทำรายงานประจำวันที่แสดงจำนวนรวมและต้นทุนวัตถุดิบที่บริษัทฯ
    ซื้อในแต่ละวัน นอกจากนี้
    แผนกการขายและการตลาดต้องจัดทำรายงานยอดขายและสินค้าคงเหลือประจำวันด้วย
    กลุ่มผู้บริหารระดับสูงใช้รายงานเหล่านี้เพื่อกำหนดนโยบายยอดขายและต้นทุนของสินค้าของบริษัทฯ
    รวมถึงการพิจารณาความเสี่ยงด้านต่างๆ ด้วย

-   การตรวจสอบ ผู้จัดการโรงงานผลิตยางธรรมชาติของบริษัทฯ
    ต้องประชุมกับแผนกจัดหาวัตถุดิบและแผนกการขายและการตลาดเป็นประจำทุกเดือนเพื่อจัดเตรียมงบประมาณของบริษัทฯ
    (รวมถึงประมาณการความสามารถในการผลิตประจำเดือนสำหรับแต่ละโรงงานผลิตยางธรรมชาติและประมาณการยอดขายของแต่ละเดือน)
    ในการประมาณการดังกล่าวจะต้องนำปัจจัยหลายๆ ประการมาพิจารณา เช่น
    ประมาณการกำลังการผลิตที่สามารถผลิตได้ของแต่ละโรงงานผลิตยางธรรมชาติ
    ปริมาณวัตถุดิบที่สามารถจัดหาได้ อุปสงค์ของผลิตภัณฑ์ยางธรรมชาติ
    ราคายางธรรมชาติในตลาดสินค้าโภคภัณฑ์ และภาวะเศรษฐกิจทั่วไปอื่นๆ
    งบประมาณดังกล่าวจะถูกตรวจสอบโดยกลุ่มผู้บริหารระดับสูงก่อนนำไปใช้จริง บริษัทฯ เชื่อว่า
    ด้วยการประชุมรายเดือนและการประมาณการดังกล่าว บริษัทฯ ได้จัดให้มีกระบวนการที่บริษัทฯ
    เชื่อว่าจะทำให้บริษัทฯ
    ได้รับผลตอบแทนจากการลงทุนสูงสุดภายใต้มาตรฐานความเสี่ยงที่เหมาะสมซึ่งกลุ่มผู้บริหารระดับสูงของบริษัทฯ
    ได้กำหนดขึ้นเป็นช่วงๆ

การสื่อสารกับผู้ถือหุ้น

หลักเกณฑ์ที่ 14: การสื่อสารกับผู้ถือหุ้นอย่างเป็นประจำ มีประสิทธิภาพ และเท่าเทียมกัน

หลักเกณฑ์ที่ 15: การมีส่วนร่วมของผู้ถือหุ้นในการประชุมสามัญผู้ถือหุ้นที่มากขึ้น

บมจ. ศรีตรัง มีความตั้งใจที่จะให้ข้อมูลผู้ถือหุ้นภายในเวลาที่เหมาะสม
และข้อมูลดังกล่าวควรมีสาระสำคัญ และชัดเจนในเรื่องนั้นๆ โดย บมจ. ศรีตรัง
ให้ความแน่ใจได้ว่าผู้ถือหุ้นทุกๆ คนจะได้รับทราบถึงพัฒนาการที่สำคัญที่มีผลกระทบต่อกลุ่มบริษัทฯ
อย่างเท่าเทียมกัน และสามารถเข้าถึงได้ รวมทั้ง บมจ. ศรีตรัง
จะตอบสนองต่อสาธารณชนตลอดเวลา

โปรดดูหัวข้อ “การกำกับดูแลกิจการ -
หลักการกำกับดูแลกิจการที่ดีภายใต้หลักการกำกับดูแลกิจการที่ดีสำหรับบริษัทจดทะเบียนปี 2549 -
สิทธิของผู้ถือหุ้น” และ “การกำกับดูแลกิจการ -
หลักการกำกับดูแลกิจการที่ดีภายใต้หลักการกำกับดูแลกิจการที่ดีสำหรับบริษัทจดทะเบียนปี 2549 –
การปฏิบัติต่อผู้ถือหุ้นอย่างเท่าเทียมกัน”

8.8 ความรับผิดชอบทางสังคมของธุรกิจ (CSR)

นอกเหนือจากความพยายามที่จะสร้างโอกาสให้กับธุรกิจของบริษัทฯ บริษัทฯ
ยังให้ความสำคัญกับการทำหน้าที่ในฐานะพลเมืองอย่างจริงจังอีกด้วย บริษัทฯ
มุ่งเน้นผลิตสินค้าที่มีคุณภาพให้แก่ลูกค้าไปพร้อมๆ กับการตอบแทนผลประโยชน์ให้กับสังคม
และการสงวนรักษาทรัพยากรของโลก บริษัทฯ มุ่งมั่นที่จะผลิตสินค้าที่ไม่เพียงแต่มีคุณภาพสูง
แต่เป็นสินค้าที่เป็นมิตรต่อสิ่งแวดล้อมด้วย

การทำสวนยาง

บริษัทฯ จะทำสวนยางบนที่ดินที่หน่วยงานราชการอนุญาตให้ทำการเพาะปลูกต้นยางได้เท่านั้น บริษัทฯ
ได้จัดให้มีการทำเอกสารและจะยังคงพยายามจัดให้มีการทำเอกสารสัญญากับคู่สัญญาสำหรับการซื้อที่ดินเพื่อการทำสวนยาง
ทั้งนี้ เพื่อให้ปรากฏหลักฐานในกรรมสิทธิ์บนที่ดินที่ชัดเจน บริษัทฯ
ยึดถือนโยบายที่เป็นมิตรต่อสิ่งแวดล้อมและชุมชนท้องถิ่น

ประสิทธิภาพการผลิต

บริษัทฯ
ยังคงหาหนทางในการพัฒนาประสิทธิภาพของระบบการผลิตโดยการปรับปรุงเครื่องจักรที่ใช้ในการผลิตอยู่เสมอ
การพัฒนาดังกล่าวจะช่วยลดต้นทุนการผลิตของผลิตภัณฑ์ยางธรรมชาติของบริษัทฯ ได้ ทั้งนี้
โดยเป็นผลจากการประหยัดวัตถุดิบและการใช้กระบวนการผลิตปัจจุบันอย่างเต็มความสามารถจากการพัฒนาระบบและวิธีการผลิตที่
ล้ำสมัย ตัวอย่างเช่น บริษัทฯ
ได้พัฒนาระบบและกระบวนการที่จะช่วยลดการสูญเสียของวัตถุดิบโดยการนำวัตถุดิบกลับมาใช้ในกระบวนการใหม่

การประหยัดพลังงานและการจัดการของเสีย

บริษัทฯ ปฏิบัติตามข้อกำหนดการประหยัดพลังงานและต้นทุน รวมถึงข้อกำหนดอื่นๆ
ที่เกี่ยวข้องกับการจัดการของเสียของโรงงานผลิตของบริษัทฯ ตัวอย่างเช่น บริษัทฯ
ลดจำนวนและต้นทุนของพลังงานที่ใช้ในกระบวนการผลิตโดยหันมาใช้พลังงานอินทรีย์ (Bio-Fuel)
และปรับปรุงประสิทธิภาพกระบวนการผลิตของบริษัทฯ นอกจากนี้ บริษัทฯ
ยังได้จัดให้มีมาตรการบำบัดน้ำเสีย เช่น
มีการตรวจวัดของเสียที่ปล่อยมาจากโรงงานซึ่งเกิดจากกระบวนการผลิตยางธรรมชาติ นอกจากนี้
บริษัทฯ ยังได้ดำเนินการตรวจวัดคุณภาพอากาศที่ปล่อยออกจากโรงงานเป็นประจำ
และโรงงานผลิตของ
บริษัทฯ ยังได้รับการรับรองมาตรฐาน ISO14001 สำหรับระบบการจัดการด้านสิ่งแวดล้อม สุขภาพ
และความปลอดภัยที่ได้รับการยอมรับอย่างเป็นสากล

ชุมชน

บริษัทฯ
มีความตั้งใจในการรับใช้ชุมชนอย่างยาวนานและได้เข้าร่วมสรรสร้างชุมชนในพื้นที่ที่โรงงานผลิตและศูนย์กลางการจัดหาวัตถุดิบของบริษัทฯ
ตั้งอยู่ ตัวอย่างเช่น บริษัทฯ ทำกิจกรรมร่วมกับชุมชน เช่น การร่วมกิจกรรมงานวันเด็ก นอกจากนี้
บริษัทฯ ยังได้เปิดโอกาสให้มีการเข้าเยี่ยมชมโรงงานบางแห่งของบริษัทฯ ด้วย นอกจากนี้ บริษัทฯ
ยังกระตุ้นให้พนักงานของบริษัทฯ สละเวลาเพื่องานการกุศลทั้งในระดับท้องถิ่นและระดับชาติ เช่น
งานรณรงค์การบริจาคโลหิต และการร่วมทำบุญกับชุมชน

การอนุรักษ์และความยั่งยืนของสิ่งแวดล้อม

บริษัทฯ
จัดกิจกรรมเพื่อส่งเสริมการอนุรักษ์และความยั่งยืนของสิ่งแวดล้อมในพื้นที่ตั้งของโรงงานผลิตและศูนย์กลางการจัดหาวัตถุดิบของบริษัทฯ
เป็นประจำ เช่น การร่วมปลูกต้นไม้เนื่องในโอกาศสำคัญ
การรณรงค์เรื่องการลดโลกร้อนโดยการสนับสนุนการใช้ถุงผ้าแทนถุงพลาสติกที่โรงงาน